Joseba Gabilondo, “Globalizazioa, postnazionalismoa eta etnizitatea” (bideoa) • ZUZEU\nJoseba Gabilondo, “Globalizazioa, postnazionalismoa eta etnizitatea” (bideoa)\n“XXI. mendeko abertzaletasunaz” EHUren udako ikastaroan, “Globalizazioa, postnazionalismoa eta etnizitatea” gai hartuta mintzatu zen Joseba Gabilondo, AEBetan bizi den unibertsitateko irakaslea.\nAzken 40 urteetan ideologia berdinetik edan dugu, baina amaitu zaigu; eta orain zer? Euskal estatua lortzen ez dugu ia ezer konpontzen; estatua ezin da jomuga utopikoa izan. Abiapuntua globalizazioa izan beharko litzateke, eta hor kokatu euskal Estatua. Bestela porrot egingo dugu, hor daude Brexita, Syriza… Porrot horiek dinamika globalei erantzuten die. Aurrena globalizazioa, gero Euskal Herria.\n* ZUZEUk, “XXI. mendeko abertzaletasunaz” ikastaroko antolatzaile izan den aldetik, bertako hitzaldien bideoak zuonganatzeko asmoa du, egunero bat, egitarauaren ordena kronologikoa aintzat hartuta.\nBihar: “Ereduak Euskal Herriarentzat (MAHAI INGURUA)\nabertzaletasuna, EHU, globalizazioa, jakin, Joseba Gabilondo, udako ikastaroak, XXI. mendea, zuzeu\n5 pentsamendu “Joseba Gabilondo, “Globalizazioa, postnazionalismoa eta etnizitatea” (bideoa)”-ri buruz\nk 2016-07-14 12:17\nAurrena Globalizazioa ala lehenago Estatu bilakatu?\nOriginaltasun gutxirekin bada ere, gogoan hartzeko diren hainbat puntu ekarri beharko lirateke hona:\n– Bere puritate puroenean kontzeptu interesgarria da Globalizazioarena.\n– Globalizazio deitu, edo Hiperglobalizazio, edo Megaglobalizazio, errealitateak dio dena delako hori merkatuaren eta ekonomia finantzieroen bidaide eta adiskide bilakatu dela lehendabizi. Eta merkatu berrien ezarpen krudelarena jarraian, eta gizakien esplotazioarena, eta naturaren hustiaketarena eta depredazioarena, eta eskubideen zapalkuntzarena, eta babesgabeen suntsiketarena…\n– Ez da hain argi, beraz, “Globalizazioa lehendabizi, gero EH” delako aldarri horrek nora eraman litzakeen edozein Herrik edo Naziok zilegizko dituen burujabe izateko eskubidea eta proiektua.\n– Ondo dakiguna da ez dela oihan honetan irauteko (orain arte eta oraindik, behintzat) Estatuaren alternatiba izan daitekeen forma politikorik.\n– Are gehiago, Historian zehar ez da inoiz izan gaur egun bezainbeste Estatu. Eta hori gutxi bada, bilakaera historikoak berak erakusten du Estatuen kopurua handituz doala eta handitzera doala.\n– Estatuek forma politiko gisa deus gutxi balioko balute eta Globalizazioari emango baliote lehentasuna, zer dela eta Ingalaterrak, Alemaniak, Frantziak, Txinak eta gainerakoek mantendu nahi dute beraiena?\n– Ez ote dira oraindik erakunde potenteak eta kopiatzeko modukoak Estatuak? Politikaren bideratzaile dira, identitateen bultzatzaile edo ezabatzaile, nortasunen konformatzaile, kulturaren moldatzaile, bizitza-kalitatearen arduradun, etorkizuneko proiektuen abiapuntu, biolentziaren monopolizatzaile, etab.\n– Ez ote dira, gehiago edo gutxiago agindu (lasai eztabaida daiteke hori ere), erakunde interesgarriak eta garrantzizkoak dira Estatuak burujabetasunik gabeko Nazioentzat/ Herrientzat/ XXXentzat?\nAnton 2016-07-14 14:10\nHiltzen Hil 2016-07-14 13:57\nJoseba Gabilondok intelektual eta akademikoen akatsa betetzen du, hots, bere diskurtsoa abstrakzio absurdu batera eramaten du horren ulerpena zaila egin dadin, eta pentsa dezagun: “tipo hau jakintsua behar du, hitz sofistikatu horiek erabiliz”. Dena den baditu zenbait ideia interesgarri.\nDuela bi mende, merkatari eta lukurrero juduek europan indarrean zegoen jainkoaren eta odolaren botere tradizionala kendu eta diruaren boterea ezarri zuten. Masoneriak buruturiko Frantziar Iraultzak hasi zuen ziklo iraultzaile hura, zeinak mende ta piko iraun eta Europa osoan modernitatea inposatu duen, alegia, gizatasunaren kontzepzio abstraktua (giza-eskubideen aitorpena), ateismoa eta materialismoa.\nOrduztik, oligarka merkatari eta finantzieroek agindu dute mendebaldean, ezkutuko erakundeetan antolaturik, gutxitan aurpegia emanez. Mendebaldean burtsa, banketxe, gobernu eta komunikabideetan ezkutuki eraginez; ekialdean, berriz, totalitarismo komunista inposatuz zuzenean. Helburua, bietan, berbera izan da beti: gizateriaren globalizazioa (merkatu-globalizazioa edo proletalgo internazionalismoa, berdin da). Hau da, mundu global bat, gizaki global bat, kultura global bat, ekonomia global bat, botere global bat, gobernu global bat.\nEuropar Batasuna pausu bat gehiago da agenda horretan. Dakizuen bezala, Europar Batasuna osatu duten Estatu guztiek euren subiranotasuna galdu dute azken 25 urte hauetan, eta inork aukeratu ez dituen burokrata ezezagunek igortzen dizkiete mandatu eta legeak, inposatuz bai Troika, bai genero agenda edo bai errefuxiatuen etorrera.\nGlobalizazioa da Euskal Herriaren eta europar herrien biziraupenaren etsai nagusia. Guk independentziaren bitartez Euskal Herri soberanoa izan nahi dugu, eta ez botere globalera makurturiko herri multikultural bat, nortasun eta kontzientzia zeatzik gabekoa.\nHori onartua, bada potentzial bat XXI. mendeko Abertzaletasun berri bat konfiguratzeko Globalizazioaren aurkakotasunean. Globalizazioa modernitatearen paradigma den heinean, XXI. mendeko Abertzaletasuna modernitatearen aurkako paradigma izan beharko luke, Tradizionalista orohar.\nHala, ez dugu asmakizun ideologiko handirik egin behar Abertzaletasun berri horri edukia emateko, badugu-eta oinarrizko erreferentzia argi eta garbi bat: XIX. mendeko Karlismo tradizionalista anti-liberala. Gure herenaitonen pentsakera mende honetara egokitzearekin batera, abertzaletasunari destino berri bat eman diezaiokegu Euskal Herriaren biziraupenaren aldeko borroka eterno honetan.\nAnton 2016-07-14 14:20\nDiskurtsoa abstrakzio absurdu batera eramatea, horren ulerpena zaila egin dadin, eta pentsa dezagun: “tipo/a hau jakintsua behar du, hitz sofistikatu horiek erabiliz”, azken urteotan izurrite bilakatu da euskal pentsalari ohikoenen artean, bai.\n[…] Joseba Gabilondo, “Globalizazioa, postnazionalismoa eta etnizitatea” (bideoa) […]


Aurrekoa Abenduak 15 Igandea Hurrengoa\nAbenduak 15 • 11:00 • Polloe hilerriaren sarrera nagusia Euskara +\nHistoria, arte eta bitxikeriz beteriko lekua da Donostiako Polloe hilerria eta ibilaldi honek zirrikitu guztiak ezagutzeko aukera paregabea dakarkizue!\nOH MY WALK!-ek (ohmywalk.com) gidatuko duen ibilaldi kultural honetan, 90minutuz, hilobi misteriotsu, istorio ahaztu eta hiriko pertsonaia ezagunen historian murgiltzeko aukera izango duzue.\nIzen-ematea derrigorrezkoa da\nIzen-ematea: Emailez polloe@donostia.eus edo telefonoz (943 48 35 40). Ibilaldiak pertsona kopuru mugatua izango dute: 5 perts. gutxienez eta 10 perts. gehienez.\nTopagunea: Polloeko Hilerriaren Sarrera Nagusian -Egia auzoan.\nKontutan hartzeko: Euria egiten badu ere, ibilaldia egingo da.\nFamilientzako tailerrak: Aitor Ortiz. Gaudí. Inpresio intimoak\nAbenduak 15 • 18:30 • Tabakalera Tailerrak\nFamilientzako tailerrak 5 eta 11 urte arteko parte-hartzaileentzat, helduek lagunduta. Ezinbestekoa da aurrez izena ematea aretoan bertan, telefonoz deituta (943251937) edo honako helbide elektronikora mezu elektroniko bat bidalita: hezkuntza_artegunea@kutxakulturartegunea.eus


Leherketa pare batek Beirut hirian jo zuen – Get up to 50% off when you buy multiple small stickers.\nLeherketa pare batek, lehena baino askoz handiagoa den bigarrena, Beirut hirian izan zen astearte goizaldean, eta gutxienez 154 pertsona hil, 5.000 baino gehiago zauritu eta kalte handiak eragin zituen. 1.000 pertsona baino gehiago ospitaleratu dituzte, eta 120 oraindik egoera larrian zeuden ostiralean, Hamad Hassan Libanoko Osasun ministroaren arabera.\nBigarren eztandak luma gorrixka bat bidali zuen hiriko portuaren gainetik eta kristalak apurtu zituen talka-uhin bat sortu zuen kilometrotan zehar. Bilaketa operazio handia egin den arren, oraindik dozenaka desagertuta daudela uste da Libanoko hiriburuan, Mediterraneoko ekialdeko kostaldean.\nAgintariek gertatutakoa batu ahala, hona hemen zer dakiguna eta zer ez.\nZerk eragin zituen leherketak?\nKausa zehatzak zehaztu gabe daude, baina sute batek portuko biltegi bat hondatu du 18:00ak aldera. Bi leherketa izan ziren, txikiago bat segundo geroago hiriko zatiak suntsitu zituen eztanda handiago batek jarraitu zuena.\nTags: ahal guztiakakiraanimeapokalipsiaarabierabakugobakugoubeirutbeyrouthbnhaboku no hero academiaboomdekudibertigarriadubaiegiptoekialde ertainaemirerrifairouzgorriahabibiheroihiriahizkuntzaIrakizukujaponiajordaniakacchankaligrafiakatsukikatsuki bakugoukomatxoakkonosubakuwaitleherketalíbanolibanoarralord leherketa hilketamangamarokomeguminmhamidoriyamusikanire heroi akademianostalgiapolitaqatarretrosaudi arabiaSiriasuatipografíauaevintagezedroa\nNext বৈরুত শহরে এক জোড়া বিস্ফোরণ ঘটেছে\nPrevious Binkanni fila ye Beyrouth dugu minɛ


Azaroaren 19ko Zodiakoa - Astrologia Zodiako zeinuak - Escorpioa\nAzaroaren 19ko Zodiakoa\n11/19 urtebetetzea - Zodiakoaren informazioa x\nAzaroaren 19a erorketaren ostean borondate indarra berreraikitzen den data da eta etorkizuna oraintxe bizi dugun momentua baino distiratsuagoa dirudi. Garai gogorretatik ateratzen gaituen gauza positiboa izan badaiteke ere, oraingo denboraren kontzientzia ez da inolaz ere galdu behar. Data honetan jaiotako pertsona batek bere ezaugarrien kontzientzia sendoa behar du eta munduari aurkezten dion irudia lausotu beharrean bere erreakzio zintzoak azaleratzen uzteko. Sentitzeko moduari buruzko zintzotasuna da zoriontasunerako ezinbesteko baldintza.\nEGUZKIA - NEPTUNO - EGUZKIA - EGUZKIA\nNeptuno nahiko toxiko bihur daiteke azaroaren 19an jaiotakoen ilara planetarioan, eta besteengandik egia bilatzeak beren barneko egiatik urrun ditzake. Ezinbestekoa da barne-munduan murgiltzea, kanpokoaren eraginetatik eta beraiena ez den ekipaje emozionaletatik babestu ahal izateko. Idealistak dira eta erabiltzeko zain dauden talentu izugarriak daramatzate. Arraroak eta askoren laguntzarik gabekoak izan daitezke, baina beren desioen eremuan eta beren bihotzean murgiltzen diren heinean, zaharkituta ikusten dute euren erabakiak zalantzan jartzea beste edonorentzat.\nHarremanak ezin dira inoiz erabat argiak izan eta beste pertsona batekin elkarrekintza bakoitzak hazi egin behar du, pertsona horiek beste gizaki bat eta beraiek ezagutzeko aukera emanez kontaktuaren bidez. Konfiantza falta batek ez luke blokeatu behar eta kontuan izan behar da askoz kausa handiagoak lanean ari direla hemen, gure arimari beste norbaiten nortasun guztiz ezberdinarekin konektatzen uzten baitugu. Mugak ezarri behar dira, eta emozio pertsonalak kontenplatzeko denborak gizabanako bakoitzak bere bizitzan duen rola ulertzen lagunduko die harreman garbiaren bidez.\nAzaroaren 19an jaiotako Scorpioko ordezkarientzako Sabian ikurra:\n'Banda militar bat zaratatsu martxa hiriko kaleetan zehar'\nSinbolo honetan adierazpen bat egiten da, data honetan jaiotakoen bizitza garrantzitsu, deigarri eta egoerari buruzkoa dela adieraziz. Militarren funtzioa guztiz desberdina den arren, zerbait alai, dibertigarri eta maitagarriarekin lotzeko saiakera honek pertsona hauen barnera jotzeko fintasun bat aurkitzeko beharraz hitz egiten du, ongi oinarritutako babes errutinan sartuz. Zaila izan liteke mundu erreala eta horri aurre egiteko mekanismo funtzional eta produktiboak konektatzea, bizitzaren alde distiratsuarekin, benetan nahi dituzten posizioak ekarriko lituzkeenak eta haien talentuekin sintonizatuko lituzkeenak.\nAzaroaren 19an jaiotakoek bizitzan eginkizuna, inspirazioa eta talentuak aurkitzeko zeregina badute ere, garrantzitsua da eusteko benetako norabidea ematea. Ez da nahikoa izango haien ezaugarriez jabetzea besterik gabe. Erabili behar dituzte, haien bidez hazteko hezi eta eguneroko irtenbide praktikoetan txertatu behar dituzte arrakasta izan dezaketen fedearekin. Sinesmenak eta usteak zalantzan jarri behar dira, parte hartzerik positiboena aurki dezaten, non euren buruan duten fedeak bide alai eta inspiratzaile diren bideetatik aurrera egiteko aukera ematen die.\nAzaroaren 19an jaiotako pertsonek beren ahulezia ezkutatzeko beharra sentitzen dute, gezurra izan daitezkeen jarrerekin. Nahiz eta, oro har, maitasunari eta lankidetzari zuzeneko hurbilpenean zintzoak izango diren, etsipena izan dezakete ekuaziotik euren behar sentikorrak baztertzen badituzte. Aske izan behar dute beren nortasun hauskorrena adierazteko, edo asebetetzea denborarekin desagertzen joango da eta haien loturak sakabanatu egin daitezke arrazoi argirik gabe edo inoiz espero ez zen traizioaren bidez.\nBikote bat behar dute beren idealak eta desioak zuzenean partekatzeko, bidaia batera eramateko eta haien ilusioak eta abenturak partekatzeko. Errespetua zero puntutik eraikitzen da lotura berri bakoitzean, eta edozein parte-hartze erromantikoaren benetako sinesmena beren bihotzeko moduetan duten benetako sinesmenetik dator. Iraganarekiko loturen mundu emozionala garbitzeko, jarioari utzi eta azaleratzen diren emozio guztiak sentitzen utzi behar dute, haietako bakoitza entzun nahi duten egia huts gisa errespetatuz.\nAzaroaren 19an jaiotako Scorpioek antzezpenean, arte-adierazpenean, musikan eta irakaskuntzan oso ondo egiten dute, baita ikasteko pazientziarik ez duten metodo urrun horietan guztietan ere. Beren kalitate finkoa dute beren intereseko guneetan tematiago zentratuta mantentzeko eta hori errespetatzen ikasi behar dute besteen itxaropenetarako malguagoak izaten saiatu beharrean. Sendatzaileak, medikuak eta besteei laguntzen dietenak, alboko eragin eta intrusioekiko muga sendoak dituztenak, beren dohain pertsonalak eta barne-bultzada bereiziko dituzte, beren bidea jarraitu behar duten pertsonengandik.\nAkantita kristal bikaina da azaroaren 19an jaiotakoentzat, eragin toxikoetatik, esamesetatik eta energia negatiboetatik babesten ditu. Gerlariek eraman dute, ausardiari eta beldurgabeari oztopo mental eta emozionalak kentzen baititu. Inori kalte egin edo ubeldurak hartu beharrean, norberaren barnean indarra ematen dio erdibidea aurkitzeko eta bizitzako idealak aurrera ateratzeko bidean biktimarik gabe. Harri ona da normalean aldentzen diren zereginei laguntzeko.\nAzaroaren 19ko urtebetetze oparia\nAzaroaren 19an jaiotako pertsona batek magiari buruzko abisuak behar ditu bizitzan, musikan, naturarekin, itsasoarekin, ozeanoarekin eta baso handiekin harremanetan emandako denborari buruz. Ezohiko opariez gozatuko dute, inoiz ikusi ez dituzten leku urrunetara edo bikainetara bidaiatuz, eta munduak zeresan handia duela deskubrituko dute, nahiz eta egungo ingurunean itsatsita sentitzen diren. Erosi intsentsu bat, lurrin bat, astrologo edo sendatzaile alternatibo batekin saio bat, atzerriko lurralde bateko zerbait erlijiosoa edo beste erlijio batzuen arrastoa, Unibertsoarekiko beren barne-lerrokatzeari buruz jakin behar duten guztia ezagutzeko nahia bultzatuz.\nJaiotako azaroaren 19rako ezaugarri positiboak\nIdealistak, ameslariak eta sentiberak, aurreragoko kausa duten enpatiak dira, talentu handikoak eta beren ezagutzak bidean bildu ahala emateko prest. Desinteresatuak eta zaurgarriak, haientzat eta inguruko guztientzat samurtasun nahikoa daramate beren ezaugarri sakonenekin distira egiteko.\nEzaugarri negatiboak Azaroaren 19rako Jaio\nGalduak, itxaropenik gabeak, barneratuak eta bereak ez diren energia eta emozioek mozkortuta, petrala bihurtzen dira mundutik babesteko eta beren sinesmenak hankaz gora jartzen hasten dira, Norberarekiko duten benetako erantzukizunetik askatuz.\nUrtebetetze ospetsuak azaroaren 19an\n1917an Indira Gandhi jaio zen, Indiako politikaria, estatu emakumea eta Indiako lehen ministro izatera iritsi zen lehen emakumea eta bakarra. Bere bizkartzainek hil zuten, eta haren errausketa sikh-en aurkako istiluek jarraitu zuten, sikh ugari desplazatu eta hil zituzten. Bere semeak gertaera horiei buruz zuzeneko telebistan adierazi zuen gero: «Zuhaitz handi bat erortzen denean, lurra dar-dar egiten du».\n1961ean Meg Ryan jaio zen, aktore estatubatuarra, When Harry Met Sally..., Sleepless in Seattle eta Kate & Leopold filmetan egindako paperengatik ezaguna. Bere seme-alaba bat izan eta dibortziatu ondoren, neska txinatar bat hartu zuen eta Daisy True izena jarri zion.\n1962an Jodie Foster jaio zen, aktore eta zuzendari estatubatuarra, bi Oscar sari eta beste hainbat sari jaso dituena. Hiru urterekin irakurtzen ikasi zuen haur trebea zen, eta dagoeneko aktore arrakastatsua zen, Connecticuteko Yale Unibertsitatean ikasi eta literaturan lizentziatu zen.\nGertaera Historiko Garrantzitsuak azaroaren 19an\n1816 - Varsoviako Unibertsitatea sortu zen.\n1881 - Meteorito bat lurreratu zen Ukrainan.\n1916 - Goldwyn Pictures sortu zuten Samuel Goldwinek (jaiotze data ezezaguna) eta Edgar Selwynek (urriaren 20an jaioa).\n1967 - Hong Kongen lehen telebista komertziala ezarri zen.\n1969 - Hirugarren eta laugarren gizakiak Ilargiaren gainazalean ibiltzen dira.\n2006 - Mugimenduaren kontrola duen Nintendoren lehen bideo-kontsola kaleratu zen.\nVirgo Taurus Pisciak Kaprikornioa Sagitario\narrain emakumea eta sagitario gizona\nLibra emakumearen parerik onena\nMartxoaren 5eko zodiako zeinua\nzer den zodiako zeinua maiatzak 6


Euskaldun zaharrak zergatik egiten dio erdaraz euskaldun berriari? - Zumaia - Baleike.eus\nBaleike 2017-02-16 12:12\nTaberna batean egin dute topo lehen aldiz. Ez dute elkar ezagutzen. Edadean aurrera doa bat, gaztea da bestea. Bertako euskaran hasi dira biak berriketan, firin-faran, zaharrak gazteari nongoa den galdetu dion arte: "Hemen bizi naiz, baina Alacantekoa naiz berez". Zaharraren buruan zer mekanismo ezkutuk egin duen klik, automatikoki erdaraz jarraitu du solasaldia. Euskaldun berriek egunero bizi duten esperientziatako bat baino ez da, Atzo Estibaliz Amorrortu eta Ane Ortega ikerlariek Euskara, bestela ez gara hitzaldi zikloaren estreinaldian kontatu zigutenez.


Ingeteam-ek kontratu berri bat sinatu du Bartzelonako metroarekin - SPRI\nSPRI / Berriak SPRI / Berriak / Ingeteam-ek kontratu berri bat sinatu du Bartzelonako metroarekin\nIngeteam-ek kontratu berri bat sinatu du Bartzelonako metroarekin\nEuskal enpresak, hiri inguruko bi lineatan energia berreskuratzeko sistema bat instalatuko du\nPotentziaren elektronikan espezializatutako Ingeteam bizkaitar konpainiak kontratu bat sinatu du, Bartzelonako garraio publikoaren TMB operadorearekin, Kataluniako hiriburuko metroan energia berreskuratzeko sistema bat instalatze aldera.\nIngeteam-ek garatutako teknologiak, metro, tren edo tranbiek, beren bideetan egindako geldiuneetan energia berreskuratzeko aukera ematen die. Euskal konpainiak zabaldutako ohar baten arabera, sistema, CO2ko isurtzeak murriztu eta balaztatzeetako energiaren %30 berreskuratzeko gai da.\nIngeteam-ek hiri inguruko garraio sareko 3 eta 4 lineatan instalatuko du soluzioa, beti ere TMB-ek bere instalakuntzetan berreskuratutako energia aprobetxatu dezan, esaterako, geltoki barruak edo eskailera mekanikoak argiztatzeko.\nIngeteam-ek sistema hau ezartzeko TMB-rekin sinatzen duen bigarren kontratua da hau. Euskal konpainiaren arabera, kontratu berri honek “soluzioaren baliozkotasuna eta eraginkortasuna konfirmatzen du”.\nBartzelonako garraio sareaz gain, teknologia hau, gaur egun, Viena, Brusela, Rio de Janeiro edo Malaga bezalako zenbait hirietako metro eta tren- zerbitzuetan instalatuta dago.\nIngeteam-eko trakzio- barrutiak lau urte eman eta 3 milioi euro inbertitu ditu sistema hau sortzen, izan ere, oso erabilgarria baita geldiune anitz egiten dituzten garraioetan, energia berreskuratzen den uneak baitira.\nIngeteam Taldearen aurkezpen bideoa


Bizitzaz betetako denda baten ezohiko kronika aurkeztu du Uxue Alberdik - Artzape\nBizitzaz betetako denda baten ezohiko kronika aurkeztu du Uxue Alberdik\nUrr 2, 2020\nDuela pare bat aste Donostian egin bezala, Uxue Alberdi idazleak Dendaostekoak lana aurkeztu zuen atzo Getarian, Bista Onan. 50 herritar ingururen aurrean hartu zuten hitza idazleak berak eta Leire Lopez editoreak, eleberriaren nondik norakoak azaltzeko.\nLopezek azaldu zuenez, hirugarren aurkezpena zuten atzokoa: Donostian egin zuten lehena duela pare bat aste eta Elgoibarren bigarrena, liburuak ardatz duen Pitxintxu denda dagoen herrian, hain zuzen ere.\nEditorearen hitzetan, “denda baten kronika literario” gisa definitu dute lana kontrazalean, eta bestelako kronika mota batzuetara ohituago gauden arren, “kasu honetan, dendari birekin izandako elkarrizketetan jasotako informazioa antolatzeko, idazlearen eskuak egin du lan kazetariarenak baino gehiago”. Alberdi berak gero argitu zuen 2019ko urritik 2020ko martxora, asteazkenero bildu zela liburuko protagonistekin, Izaskun eta Mari Jose Estibaritz ahizpekin.\n1978an ireki zuten Pitxintxu denda Estibaritz ahizpek Elgoibarko San Frantzisko kalean. Brodatuak eta liburuak zituzten salgai; ordura arte enkarguz, etxean, egiten zituzten jostun-lanak. Kalea tailerrez, tabernez eta saltokiz beteta zeuden orduan.\nHan bizitako istorioak biltzen dituen liburuaren xehetasunak eman zituen Lopezek: “Ordena propio batean daude antolatuta zatiak eta egileak badaki non dagoen gauza bakoitza eta zergatik, dendariek dendan bezala”. Bi narratzaileren begietatik, ikuspuntu batetik bestera salto egiten duela azaldu zuen.\nNarrazioak jasotakoa, ordea, ez da denda barruko bizitza bakarrik, erakusleihoaz harago ikusten zutena ere kontatzen baitute protagonistek.\nAlberdiren hitzetan, Pitxintxuko jabe eta langileek erakusten dituzte “gizarte bat, harremantzeko modu bat, familiak, giza portaerak, herriak, kaleak, espazioa, ekonomia, adiskidantza, sexualitatea eta pentsamendu bezala, maitasuna eraikitzeko, antolatzeko eta bizitzeko manera bat, Elgoibartik harago estrapolagarria”.\n“Gauzaz betetako liburu bat da”, argitu zuen eta gaineratu kale bati buruzko lana dela: “Merkataritza txikiari buruzko liburu bat, familia negozioen logikatik logika herritarrera bidea marrazten duena. Herriko logika. Haustear den aroa”.\nHain zuzen ere, aro baten amaiera izan litekeenak bultzatu zuen Alberdi Dendaostekoak idaztera: “Nire bulkadak badauka zerikusirik nostalgia aurreratu batekin, liburu honen ardatza den denda horretara, kale horretara, ibai arre horretara jaio bainintzen duela 36 urte. Eta zauriak badu ikustekorik denda hori gabe sorterri bat imajinatzeak nigan sortzen duen zuloarekin, bertigoarekin”.\nHala ere, protagonistak ez omen dira idazlea bezain nostalgikoak eta horri esker osatu ahal izan du “kronika sozial sakon eta dibertigarri bat, autoironikoa, txinpartatsua”. Bere esanez, bere libururik “umoretsuena” da.\nAurkezpenaren amaieran, bertaratutako askok liburua erosi eta idazleak sinatuta eraman ahal izan zuten etxera.


Jolasaren garrantziaz – Guraso.eus\n2020-03-25\tguraso\tIruzkinik ez\nZe tarte eskaini jolasari egun hauetako etxe giroan? Ze tarte etxeko lanei? Jarduera gidatuei?\nJolasteaz eta jolas libreaz hausnartzeko aukera polita izan daiteke. Hona hemen Mariola Lorente Arroyok idatzitako eta honetara gonbidatzen duen artikulu bat.\nDuela urte batzuk, NASAko Jets Propultsio Laborategian (JPL), ustekabeko arazoak eta egoerak konpontzeko orduan, ingeniari gazteek adinekoek baino zailtasun gehiago zituztela behatzen hasi ziren. Hau hórrela zen, nahiz eta beren unibertsitateko notak askoz handiagoak izan. Institutu batean mekanikako irakasle izan zen JPLko aholkulari batek ere sumatu zuen bere ikasleak gero eta gaitasun gutxiago zutela ibilgailuen konponketarekin lotutako arazoak konpontzeko. Ikasleekin hizketan errepikatzen zen kontu batez ohartu zen: txikitan apenas jolastu ziren jolas libre eta manipulatiborik.\nNASAren laborategian, bere ingeniariei haurtzaroaz galdetzea erabaki zuten, eta gauza bera adierazten zuten. Agian belaunaldi berriek titulu gehiago eta kalifikazio hobeak zituzten, baina langile zaharrenek, besterik gabe, haurtzaroan gehiago jolastu zuten. Beren lanean hobeak izatea eragiten al zien horrek? Jokoak hainbesteko ondorioak al ditu? Gutxiago jolasten dute gaurk egungo haurrek? Eta, batez ere, jolas librea gutxitzeak ondorio kaltegarriak al ditu?\nHaurrek jolasaren bitartez ikasten dutena\nJarduera ludikoak giza garapenean dituen ondorioez jabetuta, Stuart Brown psikiatrak jolasaren ikerketa zientifikorako , Jolasaren Institutu Nazionala sortu zuen. Jolasaren azterketa zientifikoak, pertsonen bizitza indibiduala eta soziala hobetzen lagunduko duen diziplina bihurtzea du helburu. Honela, erakundeen, familien eta, bereziki, hezkuntza-sistemaren funtzionamendua hobetzeko baliagarriak izateko.\nDenok dakigu jolastea gizakiak ugaztun gehienekin partekatzen duen funtzioa dela; hazkunderako eta garapenerako oinarrizkoenetako eta funtsezkoenetako elementua dela. Jolastuz, bizirik irauteko beharrezko funtzioak entrenatzen dira, bai ehizan, bai ihes egiten, bai beste pertsona batzuekin harremanetan jartzen. Jolas librea, jakin-mina eta esplorazioa dira haur batek (edo kume batek) bere burua hezteko dituen tresnak; bizitzen ikasteko tresna.\nBeste haur batzuekin jolasean, arauak ezartzen dituzten heldurik gabe, sozializatzen, harremanak izaten, erabakiak hartzen, arriskuak hartzen, ondorioak bere gain hartzen, gatazkak konpontzen, partekatzen, hitz egiten, irabazten eta galtzen, arauak sortzen eta jarraitzen, lankidetzan … ikasten dugu. Azken batean, helduaroan beharrezko ditugun tresnak eskuratzen ditugu. Askatasunez jolastea, irudimena, autonomia, barruko motibazio ,bulkada, sormena, emozioen kudeaketa eta autokontrola garatzen ditugu. Francesco Tonucciren hitzetan, “Jokoak bizitzarako baliabideak ematen ditu.”\nColoradoko Unibertsitatearen ikerketa batek baieztatzen du, antolatu eta egituratu gabeko denborak haurren funtzio exekutiboen garapena errazten duela. Horrela ikasten dugu geure burua zuzentzen eta norberaren portaera erregulatzen.\nBaina egungo gizartea kontrako norabidean doala dirudi. Haurrek gero eta denbora eta espazio gutxiago dute bakarrik egoteko eta beren kontura jolasteko. Hau ez da gauza berria; Peter Grayk, jolasaren funtzio ebolutiboan adituak eta Freedom to learn blogaren idazleak (Psychology Today aldizkarian) ohartarazten duen moduan, 50eko eta 60ko hamarkadetatik hona, jolasteko denborak murrizketa dramatikoa jasan du\nHaurren jolas librerako orduak gutxitzen ditugun neurri berean , enpatia eta sormen maila jaisten dira, eta nartzisismoa, antsietatea eta depresioa areagotzen dira.Oraidik heldu ez diren pertsona “helduen” eta egokitzea lortzen ez duten pertsonen kopuruak gora egin du.\nohartarazi du haurren garapenaren ikuspegi “eskolarizatu” batera pasatu garela. Haurrek ez dute klase ordu gehiago behar, jolas ordu gehiago behar dituzte. Grayk , mundua deskubritzeko , eginbehar gutxiago eta denbora libre gehiago eskatzen ditu haurrentzako.\nJolasteko beharra dute\nHaurrek ez dute beren denbora guztia planifikatuta eta jarduera egituratuz beteta eduki beharrik. Ez da beharrezkoa jolasari elementu “hezitzaileak” gehitzea. Jolasak berez irakasten du, jolasa berez da helburu bat.\nBere balioa itzuli behar diogu jolas libreari. Guraso askok seme-alabak kalean libre jolasten ikustea nahiko lukete, baina hiriaren baldintza deshumanizatuek, segurtasun ezak eta ezinezko ordutegiek eragozten dute hori. Gure bizimoduan aldaketa radikalak egitea da aukera . Auzo-mailan lan eginez, auzokoen arteko konfiantza handitzen saiatuz, jolasteko ingurune seguruak sortuz, zainketarekin baina esku sartzerik gabe, etxeko lanak murriztuz, zenbait kaletatik eta ordu batzuetan autoen joan-etorria debekatuz … eta, batez ere, haurren agendak askatuz edo, gutxienez, planifikatu gabeko tarte txuri handiak sartuz bertan, non irakurriko den: jolastea.\n“Txikiek ez dute beren gelan sartuta egon nahi jolasteko, ez ludoteketan, ezta kontrolatuta egon daitezen eraikitzen ditugun gune horietan guztietan ere. Heldu batek kontrolatutako haur batek egiten duena ez da bakarrik egiten duenaren berdina. Haurrek espazioak behar dituzte, non, muga batzuen barruan , haiek nahi dutena egin ahal izango duten: belarra zapaldu, zuhaitzetara igo eta muskerrekin jolastu “, Francesco Tonuccik.\nMariola Lorente Arroyok (Gurasoen unibertsitatea , Edelvives Fundazioa) idatzitako testua ekarri dugu eukarara eta guraso.eus era.\nIruzkinik ez "Jolasaren garrantziaz"


185. zk., 2014ko irailaren 30a, asteartea\nN.º 185, martes 30 de septiembre de 2014\nPDF (255 KB - 5 Pág.)\nDECRETO 180/2014, de 23 de septiembre, de modificación del Decreto por el que se crea el Programa de Intermediación en el Mercado de Alquiler de Vivienda Libre ASAP (Alokairu Segurua, Arrazoizko Prezioa).\nMartxoaren 27ko 43/2012 Dekretuaren bidez sortu zen ASAP (alokairu segurua, arrazoizko prezioa), merkatu libreko etxebizitzen alokairurako bitartekaritza-programa. Programaren helburua da titulartasun pribatuko etxebizitzak alokairuko merkatura bideratzea errentarientzako arrazoizko prezioan. Horretarako, aseguru-poliza bidezko berme-sistema bat ezarri zen, etxebizitzen jabeei errenta kobratuko zutela, defentsa juridikoa izango zutela eta kalteak konponduko zitzaizkiela bermatuta. Horren truke, errentek ez lituzkete ezarritako gehieneko zenbatekoak gaindituko.\nEl Decreto 43/2012, de 27 de marzo, creó el Programa de Intermediación en el Mercado de Alquiler de Vivienda Libre ASAP (Alokairu Segurua, Arrazoizko Prezioa), con el objetivo de facilitar que las viviendas de titularidad privada se incorporasen al mercado del alquiler a un precio asequible para las personas arrendatarias. Para ello estableció un sistema de garantías en forma de pólizas de seguros que cubre a las personas propietarias de los impagos de la renta, los posibles desperfectos y la asistencia jurídica, a cambio de que las rentas no sobrepasen unas cuantías máximas.\nHasiera batean, 2.000 etxebizitza eskuratzea zegoen aurreikusita, baina programa bi urte martxan egon ondoren, bildutako datuen araberako egoera oso urruti dago kopuru horretatik. Agente laguntzaile gehienen ustez, horren arrazoia etxebizitzak esleitzeko prozeduran datza, uko-egite ugari dagoelako eta prozedura hilabeteetan luzatzen delako, azkenean jabeak motibazioa galtzen dutelarik.\nBeraz, prozedura hori arindu egin behar da, eta programan zenbait hobekuntza sartu, etxebizitza hutsak dituzten jabeentzat eta arrazoizko alokairuen bila ari diren etxebizitza-eskatzaileentzat ere erakargarria izateko.\nHorrela, Etxebizitza Eskatzaileen Erregistroan izena emanda dauden pertsonak izango dira interesatzen zaizkien etxebizitzak eskatu beharko dituztenak, etxebizitza horien ezaugarri nagusiak aldez aurretik ezagututa. Asmoa da uko-egiteen kopurua zorrotz murriztea eta esleipen-epeak ere laburtzea.\nHorrekin batera, eskabideak etxebizitza alorreko eskumenak dituen sailaren web orrian egingo dira zuzenean, eskabideak jasotako ordenan esleituko dira, eta kudeaketa asko erraztuko da.\nAzkenik, adierazi behar da dekretu honen formulazioak eta izapidetzeak bete egiten duela Emakumeen eta Gizonen Berdintasunerako otsailaren 18ko 4/2005 Legeak 22. artikuluan ezarritakoa, bai eta Jaurlaritzaren Kontseiluak 2012ko abuztuaren 21eko bilkuran onartutako genero-eraginaren aurreko ebaluazioa gauzatzeari buruzko eta gizonen eta emakumeen arteko desberdintasunak ekidin eta berdintasuna sustatzeko neurriak hartzeari buruzko jarraibideak ere. Jarraibide horiek Jaurlaritzaren Idazkaritzako eta Legebiltzarrarekiko Harremanetarako zuzendariaren abuztuaren 21eko 40/2012 Ebazpenaren bidez argitaratu ziren.\nSe debe señalar que la formulación y tramitación de este Decreto se ha sujetado a los señalado en el artículo 22 de la Ley 4/2005, de 18 de febrero, para la Igualdad de Mujeres y Hombres, así como a las Directrices sobre la realización de la evaluación previa del impacto en función del género y la incorporación de medidas para eliminar desigualdades y promover la igualdad de mujeres y hombres, aprobadas por Acuerdo del Consejo de Gobierno de 21 de agosto de 2012 y publicadas mediante la Resolución 40/2012, de 21 de agosto, de la Directora de la Secretaría del Gobierno y de Relaciones con el Parlamento.\nHorrenbestez, Enplegu eta Gizarte Politiketako sailburuak proposatuta, eta Jaurlaritzaren Kontseiluak 2014ko irailaren 23n egindako bileran aztertu eta onartu ondoren, honako hau\nPor todo lo expuesto, a propuesta del Consejero de Empleo y Políticas Sociales, previa deliberación y aprobación del Consejo de Gobierno en su sesión celebrada el día 23 de septiembre de 2014,\nArtikulua bakarra.– Merkatu libreko etxebizitzen alokairurako bitartekaritzako ASAP (alokairu segurua, arrazoizko prezioa) programa sortzeko den martxoaren 27ko 43/2012 Dekretua aldatzea.\nArtículo único.– Modificación del Decreto 43/2012, de 27 de marzo, por el que se crea el Programa de Intermediación en el Mercado de Alquiler de Vivienda Libre ASAP (Alokairu Segurua, Arrazoizko Prezioa).\nLehenengoa.– Aldatu egiten da 2. artikuluaren 3. paragrafoa, eta honela idatzita geratuko da:\n«3.– Etxebizitzaren alorrean eskumenak dituen sailak bideratuko du ASAP (alokairu segurua, arrazoizko prezioa) merkatu libreko etxebizitzen alokairurako bitartekaritza-programa. Horretarako, Eusko Jaurlaritzaren agente laguntzaile gisa jardungo duten bitartekari homologatuen sare bat egongo da batetik, eta, bestetik, web orria, non etxebizitzak eskainiko diren eta etxebizitza horiek eskuratzeko interesa duten pertsonek eskabideak egingo dituzten».\nBigarrena.– 15. artikuluari atal bat gehitzen zaio, eta honela idatzita geratuko da:\n«g) Informatikako ekipoak uztea eta laguntza ematea aurrez aurre hala eskatzen duten pertsona edo bizikidetza-unitateei, ASAP (alokairu segurua, arrazoizko prezioa), merkatu libreko etxebizitzen alokairurako bitartekaritza-programan sartutako etxebizitzak eskuratzeko eskabideak egiteko edota zuzentzeko eta ezabatzeko».\nHirugarrena.– Aldatu egiten da 17. artikulua, eta honela idatzita geratuko da:\n«17. artikulua.– Baldintzak.\n1.– ASAP (alokairu segurua, arrazoizko prezioa) merkatu libreko etxebizitzen alokairurako bitartekaritza-programan sartu ahal izateko, etxebizitzek honako betekizun hauek bete beharko dituzte:\nb) Egituraren eta eraikuntzaren egokitasunari eta bizitzeko egokitasunari buruzko baldintza orokorrak betetzea, hain zuzen ere, ondare urbanizatu eta eraikia birgaitzeko jarduketa babestuei buruzko abenduaren 30eko 317/2002 Dekretuaren III. eta IV. eranskinetan edo haren ordezko araudietan xedatutakoak.\nd) Sukaldea behar bezala hornituta edukitzea: janaria prestatzeko plaka, harraska, arropa-garbigailua, hozkailua eta ke-kanpaiarekin; bainugela ere bai: komuna, konketa eta dutxa edo bainuontzia. Horien guztien funtzionamendua egokia izan behar du.\ne) Ez egotea lehendik ez alokatuta, ez okupatuta, eta alokatzea eragotziko lukeen bestelako mugarik ere ez izatea.\nf) Dekretu honetako I. eranskinean ezarritako errentaren muga ez gainditzea.\ng) Etxebizitza alorrean eskumenak dituen sailaren iritziz alokairuko etxebizitzen eskari nahiko handia dagoen udalerri edo eskualde batean egotea.\n2.– Baldintza horiek betetzen ez dituzten etxebizitzak ez dira ASAP (alokairu segurua, arrazoizko prezioa) merkatu libreko etxebizitzen alokairurako bitartekaritza-programan onartuak izango».\nLaugarrena.– Beste artikulu bat erantsi da, 19 bis, eta honela idatzita geratuko da:\n«19 bis artikulua.– Publizitatea.\nASAP (alokairu segurua, arrazoizko prezioa) merkatu libreko etxebizitzen alokairurako bitartekaritza-programan sartutako etxebizitzak etxebizitza alorreko eskumenak dituen sailaren web orrian argitaratuko dira, honako datu hauekin batera: kokapena, ezaugarri nagusiak, gehieneko errentak eta etxebizitza bakoitza kudeatzen duen agente laguntzaileekin harremanetan jartzeko datuak».\nBosgarrena.– Aldatu egiten da 21. artikulua, eta honela idatzita geratuko da:\n«21. artikulua.– Agente laguntzaileekiko betebeharrak.\n1.– ASAP (alokairu segurua, arrazoizko prezioa) merkatu libreko etxebizitzen alokairurako bitartekaritza-programan etxebizitzak sartu ahal izateko, errentatzaileek honako betebehar hauek izango dituzte agente laguntzaileei begira:\na) Mandatu-kontratu bat izenpetuta, etxebizitzaren kudeaketa osoa haren ardura hartu duen agente laguntzailearen esku uztea sei hilabetez gutxienez, errentamendu-kontratuetako fidantzak gordailutzeko eta berreskuratzeko kudeaketa barne.\nb) 100 euroko fidantza ordaintzea, esklusibotasun hori bermatzeko. Errespetatu ezean, agente laguntzaileak kopuru hori bereganatuko du; edo itzuli edo deskontatu egingo du jasotzea dagokion ordainsarietatik.\nd) Agente laguntzaileari etxean sartzen uztea, bere eginkizunak eta betebeharrak betetzeko behar duen guztietan.\n1) Etxebizitzaren lehenengo errentamendu-kontratuko hileko bat. Ordainsari hori ordaintzeko betebeharra kontratua sinatzen den unean sortuko da.\n2) Lehen kontratuaren ostean, hileko errenta baten erdia, lehengo errentari berari alokatzeko egiten zaizkion errentamendu-kontratuetako bakoitzeko. Ordainsari hori ordaintzeko betebeharra ere kontratu bakoitza sinatzen den unean sortuko da.\n3) Lehen kontratuaren ostean, etxebizitza beste errentari bati alokatzeko egiten diren errentamendu-kontratuetako bakoitzean, hileko errenta bat. Ordainsari hori ordaintzeko betebeharra ere kontratu bakoitza sinatzen den unean sortuko da.\n4) Errentaren ehuneko hiruko komisio bat, gehienez ere. Ordainsari hori ordaintzeko betebeharra hilero sortuko da kontratuak indarrean dirauen bitartean.\n2.– Aurreko paragrafoko e) letran adierazitako ordainsariei Balio Erantsiaren Gaineko Zerga aplikatuko zaie, zerga sortzen den egunean indarrean dagoena».\nSeigarrena.– Aldatu egiten da 22. artikulua, eta honela idatzita geratuko da:\n«22. artikulua.– Baldintza orokorrak.\nASAP (alokairu segurua, arrazoizko prezioa) merkatu libreko etxebizitzen alokairurako bitartekaritza-programan sartutako etxebizitzen eskatzaileak izan daitezke Etxebizitza Eskatzaileen Erregistroan inskribaturiko pertsonak, alokairuko etxebizitza eskatzen badute eta honako betekizun hauek betetzen badituzte:\na) Urtean 12.000 eta 39.000 euro bitarteko diru-sarrera haztatuak izatea, babes publikoko etxebizitzen araubide juridikoari eta etxebizitzaren eta lurzoruaren inguruko finantza-neurriei buruzko martxoaren 4ko 38/2009 Dekretuaren 23. artikuluak edota horren ordezko araudiak xedatutakoarekin bat.\na) Tener unos ingresos anuales comprendidos entre 12.000 y 39.000 euros, ponderados con arreglo a lo previsto en el artículo 23 del Decreto 39/2008, de 4 de marzo, sobre régimen jurídico de viviendas de protección pública y medidas financieras en materia de vivienda y suelo, o normativa que lo sustituya.\nb) Zorrik ez izatea, errentak edota kanonak ez ordaintzeagatik, edota errentan esleitutako babes ofizialeko etxebizitzetan, zuzkidura-bizitokietan edo berdinetsitako etxebizitzetan sortutako kalteengatik.\nc) Etxebizitzen errentak haren urteko diru-sarrera haztatuen % 30 ez gainditzea».\nZazpigarrena.– Aldatu egiten da 24. artikulua, eta honela idatzita geratuko da:\n«24. artikulua.– Etxebizitza-eskabidea.\n1.– 22. artikuluan aurreikusitako baldintza orokorrak betetzen dituzten pertsonek edo bizikidetza unitateek, ASAP (alokairu segurua, arrazoizko prezioa) merkatu libreko etxebizitzen alokairurako bitartekaritza-programan sartutako etxebizitza bat eskuratu nahi badute, etxebizitza alorreko eskumenak dituen sailaren web orrian egin beharko dute eskabidea, zuzenean nahiz dagokion agente laguntzailearen bitartez.\n2.– Euskal Autonomia Erkidegoko edozein udalerritako etxebizitzak eskatu ahal izango dira.\n3.– Etxebizitza bakoitzeko, gehienez 10 eskabide onartuko dira.\n4.– Gehieneko kopuru hori lortuta, etxebizitza hori ez da eskuragarri egongo eskabide gehiagotarako.\n5.– Pertsona edota bizikidetza-unitate bakoitzak etxebizitza-eskabide bat baino ezingo du aktibo izan. Ez da beste eskabiderik onartuko, aurrekoa bertan behera uzten ez bada».\nZortzigarrena.– Aldatu egiten da 25. artikulua, eta honela idatzita geratuko da:\n«25. artikulua.– Etxebizitzen esleipena\n3.– Etxebizitza bat onartutakoan, bertan behera geratuko dira horren ostean etxebizitza eskuratzeko egindako eskabide guztiak».\nBederatzigarrena.– Beste artikulu bat erantsi da, eta honela idatzita geratuko da:\n«25 bis artikulua.– Programatik kanpo geratzea.\n1.– Hona hemen, sei hilabetez ASAP (alokairu segurua, arrazoizko prezioa) etxebizitza libreen alokairuaren merkatuko bitartekaritza-programatik kanpo geratzeko arrazoiak:\na) ASAP (alokairu segurua, arrazoizko prezioa) merkatu libreko etxebizitzen alokairurako bitartekaritza-programaren etxebizitza bati uko egitea.\nb) Errentamendu-kontratua formalizatzeko agente laguntzaileak egindako errekerimenduei jaramonik ez egitea, horretarako beharrezkoa den dokumentazioa ez aurkeztea, kontratua sinatzera ez aurkeztea, edota ez sinatzea.\nc) Agente laguntzailea hiru eguneko epean etxebizitza esleitu behar zaion pertsonarekin edo bizikidetza-unitatearekin harremanetan ezin jarri izatea.\n2.– Eskabidea egin duen pertsona edo bizikidetza-unitatea, etxebizitza esleitzeko hurrenkeraren lehenengo tokian egon ez eta etxebizitza eskuratzeari bere borondatez uko egiten badio, ez da ASAP (alokairu segurua, arrazoizko prezioa) etxebizitza libreen alokairuaren merkatuko bitartekaritza-programatik kanpo geratuko».\nHamargarrena.– Etxebizitza, Herri Lan eta Garraio Sailaren aipamen guztiak etxebizitza alorrean eskumenak dituen sailari egindakotzat joko dira.\nHamaikagarrena.– Azken xedapenetako bigarrena aldatu egiten da eta honela idatzita geratuko da:\n«Bigarrena.– Etxebizitza alorreko eskumenak dituen sailburuari ahalmena ematen zaio, dekretu honetako 22.a) artikuluan xedatutako urteko diru-sarrera haztatuak, 24.3. artikuluak jasotako etxebizitzako gehieneko eskabide-kopurua, eta I. eranskinean aurreikusitako gehieneko errentak Agindu bidez aldatzeko».\nVitoria-Gasteiz, 2014ko irailaren 23a.


10.urteurrena - Sestao Berri\nPortada » Nortzuk gara » 10.urteurrena\n2016an Sestao Berrien hamargarren urteurrena bete zen. Hain zuzen ere, Sestao Berri 2010 S.A.M.P.-ak 2006ko martxoaren 17an hasi zuen bere jarduera, eta Sestaoko beheko aldean, Hiru Udalbatzen plazan, zabaldu zituen bulegoak. Ordutik hona hamar urte igaro dira, lan handikoak udalerriko alde honen birsorkuntza sozio-urbanistikorako. Hamarkada bat hirigintza eta Txabarri, Urbinaga, Simondorgas, Rivas eta Los Baños-en hirigintzarako eta suspertze sozio-ekonomikorako.\nBideoa eta urteurrenaren logotipoa\n2016ko martxoak 17, urtebetetzearen egun berean urteurrena ospatzeko ekitaldia egin zuen Sestaoko Musika Eskolan. Sestao berriro suspertzeko lanean aritu diren erakunde eta pertsona guztiak gonbidatuak izan ziren ekitaldian igarotako hamar urteotan zehar egindako jardueren azterketa egin zen.\nUrteurrena zela eta, Sestao Berrik bideoa eta X. Urteurrena ospatzeko logotipoa aurkeztu zuen.


Frantziako Tourra 2015: Baditugu Tropela.eus guneko #LaboralKutxaSariaren irabazleak - Ba da beste modu bat | Laboral Kutxa Blog\nListo! 3.360,3 kilometro ziren, Utrecht-etik Parisera aurtengo Frantziako Tourra osatzen zutenak eta egin dituzte txirrindulariek. Badakigu nor izan den denetan onena: Chris Froome, historian bi Frantziako Tour irabazi dituen lehen kirolari britainiarra. 2013an ere horiz jantzita iritsi zen Parisera eta aurten errepikatu egin du balentria.\nBaina LABORAL Kutxan ez da hori interesatzen zaigun irabazle bakarra edo gehien interesatzen zaiguna. Guretzat Tourra ez baita soilik errepidean jokatzen, Tropelaren webgunean ere lehiatzen da. Iaz hasi ginen euskara sustatzeko jaio zen webgune honekin kolaborazioa eta aurten berriz banatu dugu #LaboralKutxaSaria.\nKlasifikazio orokorreko irabazleak Orbea bizikleta bat eskuratu du eta hurrengo biek HP-LC100W akzio-kamerak. Horrez gain, Forum Sport dendetan gastatzeko baleak ere emango zaizkie, LABORAL Kutxako bezeroak badira. Hona hemen hiru irabazleak:\npostua: Ander Murgiondo Aranburu.\npostua: Mila Luluaga Izuzkiza\npostua: Eneko Peña Loidi\nHorrez gain, etapa bakoitzeko irabazleari Tropelaren webgunean urte betez “luxuzko gregario” izateko aukera eman zaio. Eta azken zozketa bat ere egin dugu, parte hartu duten guztien artean hiru HP akzio-kamera banatzeko. Hona zozketa horren hiru irabazleak:\nLABORAL Kutxatik guztiekin harremanetan jarriko gara haien sariak jaso ditzaten. Zorionak guztioi eta hurrengo lehiaketan ikusi gara!\nTags: tour de france tropela @eu


Disko berriaz gain, beste hainbat proiektu ditu esku artean Zabalak - Zarautz - Zarauzkohitza.eus\nDisko berriaz gain, beste hainbat proiektu ditu esku artean Zabalak\nAmaia Ventas Aldabaldatreku 2017-12-07 10:16\nXabier Zabala, estudioan. (Xabier Lertxundi)\nPirritx, Porrotx eta Marimototsen diskorako abestiak ari da sortzen, Korrontzirekin Xabier Amurizaren koplak musikatzen eta Pepito Iantziren inguruko ikuskizuna prestatzen.\nHorrez gain, proiektu «oso polit bat» ere badu esku artean, «ia bideratuta» dagoena. Hain zuzen ere, aurten 100 urte bete dira Pepito Iantzi soinu jotzailea jaio zela, eta urteurren horretarako lanean ari da, Lesakako musika bandarekin batera . «Aitzakia horrekin, hainbat soinu jotzaile bildu ditugu. Era berean, Golden Apple Quartet taldeko kideek Iantziren Los Xey talde famatuko partaideena egingo dute».\n«Askotariko sentipenak ateratzeko beharra izan du abiapuntu diskoak»\nAmaia Ventas Aldabaldatreku 2017 abe 07 Zarautz\n‘Brisa’ bakarkako lehenbiziko diskoa kaleratu berri du Xabier Zabalak, azken hogei urteotako sentimendu pertsonaletatik nahiz orokorrag...\nXabier Zabala: hainbat gako\nOndoko galdera motzei erantzun die musikariak.


Zizur Nagusiko Gazteriaren Planaren - Zizur Nagusiko Udala HOME\nZizur Nagusiko Gazteriaren Planaren\nGazteria Plana Tailer Parte Hartzailearentzat gonbidapena\nZizur Nagusiko Udalak parte-hartze prozesu bat ireki du lehenengo Gazteriaren Plana egiteko\nZizurren, 2019ko abuztuaren 23an\n2018. urtean Zizur Nagusian egindako Gazteriaren Diagnostikoa oinarritzat harturik, Udala lehenengo Gazteriaren Plana egiteko lanetan murgildurik dago, orain. Aipatu udal Gazteriaren Planak Nafarroako Gobernuko II. Gazteriaren Planaren ildoei jarraiki egingo da baita Toki Garapenerako eta Parte-hartze udal planei jarraiki ere.\nGazteriaren Planaren helburu nagusia tokiko gazteriari buruzko politikak artikulatzea da eta herritar gazteek proposatutako gaiei erantzuna ematea.\nHori horrela, Gazteriaren Plana egiteko parte-hartze prozesu bat ireki da Zizur Nagusian bizi diren gazteek, udaleko teknikariek eta talde politikoek planaren edukia bateratu eta adosteko.\nHainbat tresna diseinatu dira gazteengana iristeko. Besteak beste, online galdetegi bat, dagoeneko udaleko ohiko kanal eta sare sozialetatik zabaltzen ari dena, eta parte-hartze metodologiadun lantegi bat. Azken horretan, gazteek dituzten gaien, erronken eta proposamenen inguruan lanketa berezia eta sakona egingo da.\nGazteriaren Plana egiteko prozesua maiatzean hasi zen eta urrian amaitua egotea aurreikusita dago, herritarrei udazkena amaitu baino lehen aurkeztu ahal izateko.\nBehean dagoen linka galdetegi batera bideratzen du. Zizur Nagusiko 14 eta 30 urte artean dituen gazteei animatzu nahi dugu Plan honetan parte hartzera galdetegi horri erantzuten.


Ezagutu nola sartu bigarren txakurra etxean | Txakurren Mundua\nSusy fontenla | | Txakurren adopzioa, Txakur orokorrak\nAnimalien maitaleak bazara ziur asko maskota bat baino gehiago izatea pentsatu duzu. Bigarren txakurra etxera ekartzeko oso arrazoi onak daude. Noski, argi izan behar dugu ahal dugula zaindu bi txakur eta maskota berri hori nola sartu jakiteko, gatazkarik egon ez dadin.\nUn bigarren txakurra etxean Lan gehiago da, baina baita poz oso gehiago ere familia osoarentzat, izan ere, gure maskotak lagun bat izango du bere jolasetarako eta bizitzako lagun izango du. Etxebizitza asko daude maskota bat baino gehiago dituztenak, egunean zehar bakarrik geratzen direnak baino zoriontsuagoak eta gizagarriagoak izanik.\n1 Zergatik bigarren txakurra etxean\n2 Etxea prestatu\n3 Nola aurkeztu bigarren txakurra\nZergatik bigarren txakurra etxean\nMaskota batek familia osoaren arreta izan dezake, baina bi txakur edukitzea ere oso onuragarria da. Beste txakur batzuekin bizi diren txakurrak gizartekoiak izaten dira eta beste txakurren konpainiaz gozatzen dute. Orekatuagoak dira, beste maskota horrekin duten energia xahutzen dutelako. Jolasekin gozatu ohi dute eta erraz ulertzen dute elkar. Ideia bikaina da egunaren zati bat etxetik kanpo igaro behar dutenentzat, maskota bakarrik utziz. Bakarrik dauden txakurrek bereizketa antsietatea sortzen dute eta etxean gauzak hausteko joera dute. Beste txakur baten konpainia baldin badute ez dute antsietate hori izango eta etxera heltzen garenean bi txakur orekatu eta zoriontsuekin gozatu ahal izango dugu.\nTxakur berria etxera ekartzeko orduan gure etxea prestatu behar dugu. Haiek lo egiteko leku bat beharko dugu. Printzipioz hobe da bakoitzak bere gauzak edukitzea. Zure ohea eta jangai desberdinak. Bereiztu beharko lirateke eta beren gauzak eduki, baita bereizita jaten ikasi ere, gatazkak ez izateko. Bi txakurrak hartu ahal izateko gure etxea egokitu behar dugu eta guztiok guztiz eroso sentitzen gara. Horregatik, ezinbestekoa da familia osoa heztea eta daukagun espazioa eta beste txakur bat izatearen erantzukizunak oso argi edukitzea.\nNola aurkeztu bigarren txakurra\nBi txakurrak aurkezteko orduan, hobe egin etxetik kanpo. Lehen txakurrak etxea bere lurraldea dela ulertzen du eta txakurra txarra sartzea txarra dela ikus dezake. Haien arteko gatazkak lehen momentutik ez sortzeko, askoz ere hobea da bientzat positiboa den ingurune batean aurkeztea. Adibidez, ideia ona da jolastokian edo gure txakurra normalean ibiltzen den lekuan aurkeztea. Leku honek lasaiagoa eta irekiagoa egingo zaitu txakur berriarekin topo egiteko.\nTopatzen direnean txakurren moduan jokatzen utzi behar diezu, hau da, usaina eta elkar sentitzen dute pixkanaka. Bilatu txakur batek bestea esku hartzea onartzen ez duenaren seinalerik. Biak lagunartekoak bazarete, erraza izango da zuretzat. lagunak egin eta jolasten hasi azkar. Honen ondoren etxera joan eta biekin sar gaitezke.\nEtxean sartuta egon behar dugu, gatazkak ere egon baitaitezke, beste txakurrak eremu hori berea dela ulertzen duelako. Beharrezkoa irakatsi txakur berriari bere gauzak zein diren eta lo egiteko lekua. Lehenengo egunak, biak egoera berrira ohitu arte, arraro samarrak edo tentsioak ere izan daitezke. Hala ere, txakurrak egoera berrietara azkar egokitzen dira eta, beraz, laster ikusiko dugu elkarrekin zein ondo pasatzen duten. Orokorrean, etxean bigarren txakurra izanik, biok lagun bat topatuko duzue bizitza osorako.\nKontuan mantentzeko bikotea aukeratzerakoan hobe da antzeko izaera eta antzeko adina duen txakurra aukeratzea. Txakur zaharrenek lasaitasuna bilatzen dute eta egunero jolastu nahi duen txakurkume batek atsekabetuko ditu.\nArtikuluaren bide osoa: Txakurren mundua » Txakurren adopzioa » Nola sartu bigarren txakurra etxean


EBk Ipar Irlandarentzat duen planaren aurka egin dute Londresek eta DUPek | Mundua | Berria\nEBk Ipar Irlandarentzat duen planaren aurka egin dute Londresek eta DUPek\n'Brexit'-a gertatzean, Ipar Irlandak aduana batasunean eta merkatu bakarrean jarraituko luke, Mayk alternatibarik aurkeztu ezean. Barnierrek gogorarazi du abendutik ez dutela aurrera egin\nMichel Barnier EBko negoziatzaile burua, atzo, dibortzioaren akordioaren zirriborroa aurkezten. OLIVIER HOSLET / EFE\nMichel Barnier EB Europako Batasuneko brexit-erako negoziatzaile buruaren atzoko hitzek garbi deskribatzen dute hizketen egungo egoera: «Oraindik desadostasun handiak ditugu Erresuma Batuarekin, handiegiak. Ez dugu berdin ulertzen brexit-aren trantsizioa, baldintzak eta dimentsioa zeintzuk diren, eta nolakoak izan behar duten». 11 hilabeteko lanaren, negoziazioen eta eztabaiden ostean, EBk pauso garrantzitsua eman zuen atzo, iazko abenduaren 8ra arte bi aldeek adosturikoa testu juridiko gisa aurkeztu baitzuen: 169 artikuluz osaturiko zirriborro testu bat da oraingoz, baina pisu handia du —eta izango du—, gaurtik aurrera oinarri horren inguruan mugituko baitira negoziazioak. Bruselari dagokio brexit-aren akordioa zirriborratzea, eta lehen proposamenak polemika sortu du jada, beste aldea ez baitago eduki guztiekin ados. Desadostasunik handiena, lerro gorria, orain arteko bera da: Ipar Irlandaren muga. Hirugarren ataleko hirugarren artikuluaren arabera, Ipar Irlandak aduana batasunean eta merkatu bakarrean jarraituko lukebrexit-a gauzatzean, soilik Theresa May Erresuma Batuko lehen ministroak beste aukerarik proposatuko ez balu. Ideia horren inguruan, hilabeteotan Barnierrek egindako beste ohartarazpen bat dago ezkutatuta: Bruselak ez daki Londresek zer nahi duen, orain arte anbiguoak izan direlako; beraz, alternatibarik eman ezean, hori izango da EBren plana. Mayk, ordea, guztiz baztertu zuen ideia hori: «Akordio hori indarrean sartzeak mehatxatu egingo luke Erresuma Batuaren ordena konstituzionala».\nBrexit-a termino juridikoetan zehazteko lehen zirriborroa azaleratu izana negoziazioetako «garai oso garrantzitsutzat» jo zuen Barnierrek, «giltzarria ez esatearren». Bi hilabeteko lanaren emaitza da, eta, Bruselak espero bezala, desadostasun handiak sortu ditu Erresuma Batuan, trantsizio epeak eta herritarren eskubideak direla eta, baina batez ere Irlandako muga dela eta. Mayk askotan esan du ez duela «muga gogorrik» nahi Irlandako Errepublikaren eta Ipar Irlandaren artean Erresuma Batua EBtik ateratzen denean; alabaina, orain arteko zehaztasun faltak —ez du hitzemandako irtenbide «zehatzik» jakinarazi— eta atzoko testuaren edukiak jakin-mina piztu dute bihar emango duen hitzaldiaren inguruan, Bruselak espero baitu orain arteko anbiguotasuna amaituko duela. Gainera, Barnierrek are gehiago estutu zuen Erresuma Batuko lehen ministroa, Jeremy Corbyn Alderdi Laboristako buruak astelehenean emandako iritziaren alde mintzatu baitzen atzo: oposizioko buruaren ustetan, Erresuma Batuak aduana bateratu berri baten parte izan beharko luke brexit-aren ostean; Barnierren ustez, hori da «Irlandak behar duen irtenbidea, neurri handi batean».\nOraingoz, ordea, Mayk guztiz baztertu du EBren «eremu arautzaile komuna», 2016ko ekainaren 23ko erreferendumaren emaitzaren aurkakoa bailitzateke. DUP Alderdi Demokratiko Unionistako diputatu baten galderari erantzunez, Erresuma Batuko lehen ministroak iritzi hori berretsi zuen Komunen Ganberan: «Orain arteko lehen ministro guztiek esango liokete ezetz proposamenari».\nDUPen eragina dago, besteak beste, Erresuma Batuko lehen ministroaren jarreraren atzean. Karguan jarraitzeko, Mayk Ipar Irlandako alderdiaren babesa jaso zuen, kontserbadoreek iazko ekainaren 8an gehiengo osoa galdu zutenean. Arlene Foster buru duen alderdiak brexit gogor baten alde egin du —alderdian orotariko iritziak dauden arren—, David Cameronek iragarri zuenetik erreferenduma antolatuko zuela.\nAtzo, Nigel Dodds DUPen Komunen Ganberako buruak argi utzi zuen Bruselaren testuaz duen iritzia: «Ez gara Europako Batasunetik joango Erresuma Batua hausten ikusteko». Arlene Foster alderdiaren buruak ere EBren planaren aurka egin zuen, Mayren bide beretik: «Konstituzioaren ikuspuntutik, EBren zirriborroa onartezina da, eta ekonomikoki hondagarria izango litzateke Ipar Irlandarentzat». DUPen jarrera labainkorra da oraindik; izan ere, Ipar Irlandatik ordezkari gehien dituen alderdia den arren, hango herritarren %56k EBn geratzearen alde egin zuten 2016ko galdeketan. Sinn Feinek, berriz, «ongietorria» eman dio testuari; Barnier bi alderdiekin batzartuko da astelehenean.\nBruselak aurkezturiko zirriborroa Europako Parlamentuan eztabaidatuko dute, baita Europar Kontseiluko kideen artean ere. Erresuma Batuak hamahiru hilabete barru utziko du EB: «Abendutik ez dugu aurrerapausorik egin», ohartarazi zuen Barnierrek.


"Ondo aprobetxatu baldin badugu, bizitzak aukera bat eman digu" - Busturialdeko Hitza : Busturialdeko Hitza\nAna Valles. Psikologoa eta sexologoa\n"Ondo aprobetxatu baldin badugu, bizitzak aukera bat eman digu"\nKonfinamenduak harremanetan izan duen eraginari buruzko azalpenak eman ditu Ana Vallesek. Besarkadek daukaten garrantziaz konturatzeko balio izan duela uste du.\nKonfinamenduak harremanak aldatu ditu. Gizarte sozial batean bizi garen heinean, zelan eragin du horrek?\nOraindik datu zehatzak ez dauzkagu mahai gainean, ikerketak egiten dabiltza. Egia da, egoera apur bat nahasia izan dela. Etxe bakoitzak egoera bat dauka, eta hori ere kontuan izatekoa da. Birusa egon den etxeetan, esaterako, harremanak muturrekoak izan dira. Uste dut seme-alabak dauzkaten familiek edo denbora faltagatik bikotekideagaz egoteko denborarik ez daukaten horiek, konfinamendua ondo aprobetxatu baldin badute, probetxugarria izan dela. Mutur bate\ntik bestera joan gara, eta etxea bihurtu da dena egiteko espazioa: lana, kirola, ekintzak… Norberaren kudeaketa da garrantzitsua. Asertibitatea komunikatzen ikasi baldin bada, enpatia landu baldin bada eta errespetuz jokatu baldin bada, ziurrenik ondo joan da konfinamendua. Hala ere, haserreak eta eztabaidak sortzea ere normala da, 24 ordutan elkarrekin egotera behartuta bazaude. Egunerokotasuna etxe barruan egitera behartuta egon gara, eta horretara ere moldatu beharra daukagu.\nKonfinamenduan, trantsizio momentuak ere bizi izan dira.\nAna Valles psikologo eta sexologo bermeotarra\nHala da, bai. Hasiera batean, denok geldi egon ginen, eta aldaketak egin genituen, goitik behera. Hasieran, gauzak egin eta egin ibili zen jendea, eta uste dut horrek estres egoera batera eroan duela jendea. Momentu batean egoerak eztanda egin zuela esango nuke, kanpoko bizitza etxe barruan egiten saiatu izan garelako. Ondoren, familia bakoitzak ikasi du egoera kontrolatzen eta hoberantz egiten. Egoerak hoberantz egin zuela uste dut umeek kalera ateratzeko aukera izan zutenean. Arnasa hartzeko aukera eman zuen horrek. Konfinamenduko bi hilabeteetan, hortaz, bizitzan gertatzen den modura, etapak bizi izan ditugu.\nEtxean egon garen denbora honetan nabaritu da ez gaudela komunikatzera, asertibitatea lantzera eta enpatikoagoak izatera ohituta\nKomunikatzeak garrantzia dauka harremanak hobeto joan daitezen?\nOso garrantzitsua da. Asertibitatea landu behar da, eta emozioak eta errealitatea azaltzea garrantzitsua da, betiere, bestea mindu barik. Enpatia, errespetua eta komunikazioa oso garrantzitsuak dira. Orain konturatu gara horien garrantziaz. Ez da orain sortu den metodo berri bat, gure egunerokotasunean erraztasunak emateko balio duten baloreak dira. Horrek ez du esan gura haserrealdiak egongo ez direnik; egon behar dira, eta egongo dira. Baina harremanak bideratzen jakin behar dugu. Etxean egon garen denbora honetan nabaritu da ez gaudela komunikatzera, asertibitatea lantzera eta enpatikoagoak izatera ohituta. Hiru horiek herraminta garrantzitsuak dira, eta ondo aprobetxatzen jakin duenak aukera on bat eduki duela uste dut.\nZein da adinik zailena?\nErrealitate bakoitzaren araberakoa dela esango nuke, baina nerabezaroa izan daiteke zailena. Gurasoekin berba askorik egiten ez duten adin batean daude; badaukate zer kontatu, baina ez dute helduekin berbarik egin gura. Etxean geratu beharra eduki dute, eta sasoi horretan lagunekin izaten dute harremanik handiena. Konfiantza handiena eurekin izaten dute, eta lagun arteko harreman barik geratu dira egun batetik bestera. Telefonoa eta Interneta eskura daukaten arren, ez da berdina. Uste dut, hortaz, adinik gorabeheratsuena hori izan dela. Kalean ikusi da ateratzeko baimena eman eta zelan ibili diren. Elkartu egin gura dute, gauzak kontatzeko. Beharrizan hori eduki dute. Nerabeak, gainera, apur bat ahaztuta egon dira. 14 urteko batek ez du familiako bategaz kalera irten gura, lagunekin egon gura du.\nOrain distantzia mantendu behar dugu. Zelan eragiten du?\nHasieran hotza sentitu daiteke. Ezin daiteke besarkadarik ezta musurik eman. Besarkada batek epeltasuna ematen du, asko transmititzen du. Orduan, norberaren izaeraren araberako eragina izan dezake. Badaude gustura daudenak besarkadak gustukoak ez dituztelako, baina kontrakoak ere badaude. Hasierako agurra aldatuko du honek guztionek.\nBesarkada batek duen garrantziaz ohartarazi gara. Uste dut orain gehiago ematen direla, ez dela horrenbeste kostatzen alboan daukagun horri besarkada bat ematea\nEgoerak zelan eragin al du hasten dagoen bikote batean?\nBatzuentzako aukera bat izan daiteke, baina errealitate asko daude hemen ere. Pertsona askok, hasieran, film bat bizi dute. Orduan, horiek, elkarrekin egoteko aukera modura ikus dezakete, erromantizismo puntua bilatuta. Maitemintze fasean pertsona horregaz egon gura duzu ahalik-eta denbora gehien. Alboan daukazun pertsona hori ezagutzeko balio izan du. Gertatu ahal izan da pertsona horren izateko modua ez gustatzea eta harremanak aurrera ez jarraitzea. Egongo ziren baita ere hasten egon diren bikoteak, baina banatuta egon direnak. Ezin ikutu eta ezin ikusi horrek urruntzea ekarri dezake, baldin eta ez baduzu modu egokianerabiltzen telefonoa edo Internetak ematen dituen aukerak. Lagundu egiten dute, noski, baina ez da berdina.\nTeknologia berriek orduan ez dute denetarako balio.\nAzkenean hasi gara horretaz konturatzen. Oso ondo daude, eta lagungarriak dira, baina aurpegierak edota aurpegia ezin daitezke ondo ikusi.\nGauza berriak ikasteko balio izan du konfinamenduak?.\nBai, noski. Besarkada batek duen garrantziaz ohartarazi gara. Uste dut orain gehiago ematen direla, ez dela horrenbeste kostatzen alboan daukagun horri besarkada bat ematea. Besarkada batek asko esaten du. Azalaren garrantziaz ere konturatu gara; gorputz guztia dago azalagaz inguratuta, eta oso sentikorra da. Plazerra gure gorputzeko toki batzuetan baino ez dugu aurkitzen, ez gara konturatzen sexualitatea eta gorputza askoz ere zabalagoak direla eta besarkada bakar bategaz gauza asko esan eta transmititzen direla. Uste dut ondo aprobetxatu baldin badugu, bizitzak aukera bat eman digula. Hausnarketa egin beharko genuke faltan izan dugun hori zer den jakiteko, bai eta zer gura dugun jakiteko ere. Momentua da gura ez ditugunak albo batera uzteko eta gura duguna bilatzeko. Ez da egoera erraza, ezta polita ere, baina aukera moduan ikusi behar dugu.\nBermesex zerbitzuan gazteekin lan egiten duzu. Erraz hurbiltzen dira?\nKosta egiten zaie. DBHko ikasleekin lan egitera joaten gara ikastetxeetara, eta horiekin egon ostean, epe labur batean hurbildu egiten dira. Nerabeek momentuan pentsatzen dutena egiten dute. Konfinamenduaren hasieran WhatsApp edota deiak izan genituen. Arraroa egin zitzaigun, egia esan. Arazo batzuen aurrean, etxean egonik, ez zekiten zelan aurre egin. Kezkak, hala ere, ez zeukaten konfinamenduagaz zerikusirik; harremanak, haurdunaldiren bat… Orain baretu egin da dena.


Roger Federerrek belar gaineko 50. garaipena eskuratu du segidan - GARA\nRoger Federerrek belar gaineko 50. garaipena eskuratu du segidan\nRoger Federer eta Rafael Nadal iazko bi finalistek arazo handirik gabe lortu zuten hirugarren kanporaketarako sailkapena Wimbledonen. Suitzarrak hiru setetan kaleratu zuen Juan Martin Del Potro 18 urteko argentinar gaztea (6-2, 7-5 eta 6-1) eta Mallorcakoak Wemer Eschauer austriarra utzi zuen txapelketatik kanpo (6-2, 6-4 y 6-1).\nFedererrek belar gainean segidan lortzen duen 50. garaipena eskuratu zuen atzo eta Munduko tenislari onena bere bosgarren Wimbledona irabazteko bidean doa zuzen-zuzen, All England Clubean azken lau urteetan argi eta garbi nagusitu ostean. Hurrengo aurkaria, aldiz, ez da erraza izango. Federerrek Marat Safin errusiarraren aurka neurtu beharko ditu indarrak hirugarren kanporaketan.\nNadalek, bestalde, ordu eta erdian deuseztu zuen Eschauer austriarra eta Robin Soderling suediarraren aurka jokatuko du hurrengo kanporaketan.\nAtzo kanpoan geratu zirenen artean, Tin Henman ingelesa, Sebastian Grosjean frantsesa, Tommy Robredo katalana eta Nicolas Lappenti ekuadortarra dira aipagarrienak.\nEzusteko gutxi nesketan\nEmakumezkoetan in0lako ezusterik ez zen izan eta urteko hirugarren Grand Slam-ean faborito moduan hasi ziren ia jokalari guztiek aurrera eginez jarraitzen dute. Maria Sharapova, Amelie Mauresmo, Svetlana Kuznetsova, Venus Williams eta Ana Ivanovic izan ziren aurrera egin zuten lehen hamar faboritoetako batzuek. Kanporatuen artean, Dinara Safina erori zen.


Pello Mari Otaño Bertsopaper Lehiaketa (5. 2018. Zizurkil) - Aldizkakoa - BDB. Bertsolaritza Database\n1.saria: MASKARAK. Joar Garate Rueda (Zumaia)\n2.saria: FUTBOLA EKONOMIA BILAKATU DA. Beñat Mateos Zeberio (Asteasu)\n1.saria: DESOREKAN. Julene Iturbe Epelde (Azkoiti)\n2.saria: HAMAIKA. Aner "Euzkitze" (Zarautz)\n1.saria: SEX-USARIYUAK. Haritz Mujika Lasa (Asteasu)\n2.saria: MISIO GOGOR BATEN. Jon Gurrutxaga Urbieta (Azpeitia)\nBertsolaritzaren historia luzean, sortzailerik bikainenetako bat izan da Pello Mari Otaño Barriola, eta aparteko lekua merezi du. Zizurkilgo Errekalde baserrian jaio, 1857an, eta bertsolaritza giroan hazi zen Pello Mari: aitona, aita, osaba Joxe Bernardo, Bernardo anaia, Mikela amona eta Mikela arreba ere, denak maila handiko bertsolariak ziren. "Arnasarekin batera bertsoa irensten zuala kozkortu zan Pedro Mari", Aita Zavalaren hitzetan. Bertsolari handia izan zen Pello Mari. "Amuritza etorri arte, beharbada gehienik eragin duen maisua izan da Otaño bertsolaritzan", Juan Mari Lekuonaren aburuz.\nPello Esnalek zuzen asko dioen bezala, "hasieran Errekalde baserria eta Karidadeko Bentaren artean banatzen ziren haren bizipen eta ametsak. Geroxeago Donostiatik Zizurkilerako joan-etorrietan. Eta bizitzaren azken zatian Amerika eta Euskal Herriaren artean". Izan ere, hiru joan-etorri egin zituen Argentinara. Han, Santa Fe-ko Rosarion zendu zen 1910ean, bihotzekoak emanda.\nHaren oroimenean, Zizurkilgo Hernandorena Kultur Elkarteak "Laugarren Pello Mari Otaño bertsopaper lehiaketa" antolatzea erabaki du Harituz Bertsozale Taldearen lankidetzarekin. Izan ere, Haritzu Taldeak lehiaketaren aholku tekniko eta epaitze-lanak burutuko baititu.\nLehiaketa lau mailatan banatzen dugu:\n1. Gelen arteko maila: Lehen Hezkuntzako taldeentzta.\n2. Gaztetxoen maila: 15 urte artekoentzta (2003a edo geroago jaiotakoak)\n3. Gazteen maila: 18 urte artekoentzat (2000 eta 2003 urteen artean jaiotakoak).\n4. Helduen maila: 1999an edo aurretik jaiotakoentzat.\n- Gelen arteko mailan gela bakoitzak nahi adina bertopaper bidali ditzake. Bertsopaper bakoitzeko 3 bertso edo 6 kopla idatzi beharko dira, aukeran.\n- Gaztetxoen mailan gela bakoitzak nahi adina bertopaper bidali ditzake. Bertsopaper bakoitzeko 3 bertso edo 6 kopla idatzi beharko dira, aukeran.\n- Gazteen mailan gela bakoitzak nahi adina bertopaper bidali ditzake. Bertsopaper bakoitzeko gutxienez 6 bertso idatzi beharko dira.\n- Helduen mailan gela bakoitzak nahi adina bertopaper bidali ditzake. Bertsopaper bakoitzeko gutxienez 8 bertso idatzi beharko dira.\nGAIA eta HIZKUNTZA:\n- Maila guztietan gaia, neurria eta doinua libreak izango dira, bakoitzaren aukerakoak. Bertso guztiak euskaraz idatzitakoak izango dira.\nBertso-lanak 2018ko azaroaren 7a baino lehen bidali beharko dira aipatutako helbide batera.\nLanak e-postaz zein paperean jasoko ditugu eta helbide hauetako batera bidali behar dira:\n(Pello Mari Otaño bertsopaper lehiaketa)\nIriarte Etxsea - Pello Mari Otaño plaza.\n20159 - ZIZURKIL\nBALDINTZAK (Guztiek bete beharrekoak):\n- Bertsoak jatorrizkoak eta argitaratu gabeak izan behar dute.\n- Lanak izenordez bakarrik sinatuko dira. Izenorde horrek guztiz ezezaguna izan behar du eta bertso sortaren barruan jarriko da. Paperezko kasuan, bertso sorta hori eta izenordea gutun azal batean sartuko dira. Beste gutun azal batean xehetasun guztiak adieraziko ditugu: egilearen izenordea eta izena, jaiotze-data, helbidea eta telefono-zenbakia. Azkenik, bi gutun azalak beste bakar batean sartu eta aipatutako helbidera bidaliko dira. E-postaren kasuan, berriz, bi artxibo erantsi beharko zaizkio igortzen den mezuari: bertso-sorta batetik eta gainontzeko xehetasunak bestetik.\nIrabazleek sari hauek jasoko dituzte:\n- Gelen arteko mailan:\n1. saria: Aukeratutako bertsolari baten bisita eskolara.\n2. saria: Mainontzi jolasa\n- Gaztetxoen mailan:\n1. saria: Trofeoa eta 100 euroko erosketa balea\n2. saria: Trofeoa eta 50 euroko erosketa balea\n- Gazteen mailan:\n2. saria: 125 euro\n- Helduen mailan:\n1. saria: 500 euro\n2. saria: 250 euro\nHernandorena K.E.a harremanetan jarriko da irabazleekin sarien berri emateko. Sari-banaketa ekitaldia 2018ko azaroaren 17an izango da. Zizurkilgo Iriarte Jatetxean egongo den bertso-afariaren aurretik banatuko dira sariak. Sariak jasotzerakoan, irabazleek beraien bertsoak kantatzeko aukera izango dute. Saridunen batek ekitaldira etortzerik ez balu saria etxera bidaliko zaio.\nEpaimahai-lanak Harituz Tolosaldeko Bertsozale Elkarteak egingo ditu. Epaimahaiak horrela erabakiko balu, sariren bat hutsik gera daiteke. Epaimahaiaren erabakiak aldaezinak izango dira.\nLan sarituen jabetza antolatzaileen esku geratuko da. Hernandorena Kultur Elkarteak eskubide osoa izango du lan horiek argitaratzeko. Egileak bere lanak argitaratzeko asmoa izango balu, Hernandorena Kultur Elkartearen baimena beharko du.\nLehiaketa honetan parte hartzeak oinarri guztiak onartu direla esan nahi du. Argibiderik behar izanez gero: 656743741 telefonoa edo info@hernandorena.eus posta-kontuan.\n2018-11-17 Zizurkil Lehiaketa


Maternidad | Alokairuzko umetokien eztabaidak dakarrena - El Salto - Hordago\nLa oferta de literatura sobre maternidad se multiplica. David Fernández\nHainbat hilabete dira alokairuzko umetokien inguruko eztabaida puri-purian dagoela. Espainiar estatuan legetik kanpo dagoen egoera legeztatzeari ekingo zitzaiola publiko egin zenetik, amatasun subrogatuaren aldeko zein aurkakoen iritziak modu ezberdinean ageri dira, eztabaidetan, berrietan (famaturen batek atzerrian izandako umeak ekarri ondoren duen zoriontasuna agertuz) edo alderdien kongresuen gaitegietan (PP-renean esaterako). Lantalde zein kanpaina argiak ere muntatu dituzte aldeko zein aurkariek. Gai honek ez du inor bere aulkian lasai uzten, interes kontrajarriek agertzen diguten bezala, asko dagoelako irabazi edo galtzeko; gorputzen merkantilizaziorako bide berri bati atea irekitzea eztabaidatzen ari baita finean.\nEmakumeon gorputzen gaiekin gertatu ohi den bezala, plano ezberdinetan maneiatzen diren kontzeptu eta ideia asko nahasten dira, kasu honetan askatasun-eskuzabaltasuna agertzen dira (inoiz ere ez prekarietatea edo pobrezia) ama edo aita izateko eskubidearen ondoan. Kapitalismo basatiaren gizartean bizi bagara ere inuzentekeri faltsua gailentzen da, alokairuzko umetokiak defendatzen dituzten horien ardatza doakotasuna delako. Baina bigarrena da ildorik arriskutsuena, hain zuzen ere, aita edo ama izan nahi eta ezin dutenen eskubidea asetzea defendatzen delako. Existitzen ez diren eskubideak asmatu eta defendatzearen aurkariak ez gara gu izango, baina guztion onura izan beharko luke eskubide honen ardatz, eta indibidualtasun bortitzena besterik ez dago “eskubide” faltsu honen atzean, ez baita hau izanen askeago eta autonomoago bilakatuko gaituena. Antza denez profil batentzat bereziki bideratzen da alokairuzko umetokien legeztatzea, hain zuzen ere gizon, aberats eta zurientzat.\nSakontasun handiko gai hau bide ezberdinetatik ere jorratzen ari da feminismoan. Klase ikuspuntua, bioetikaren begiradari, desirak jorratzea, emakumeon gorputzen merkantilizaziorako bide berri bat... Abiapuntu hauek guztiak eta gehiago behar ditugu amatasun subrogatuaren inguruko diskurtso biribila osatzeko. Eta gure zorionerako, lan honekin ate berri bat irekiko dugu beste batzuk ere zabalduko dizkigunak, eta tresna gehiago izanen ditugu beste eztabaidetan sakontzeko, esaterako prostituzioan. Gatazka baten lanketak bestean indartsuago izateko tresnak ematen dizkigulako. Ongi etorri, beraz, gatazka konplikatuak.


Orozkoko Udala - Nerbioi-Ibaizabaleko enpresetan praktikak egiteko beka programa\nNerbioi-Ibaizabaleko enpresetan praktikak egiteko beka programa\nUdalGaztedi Nerbioi-Ibaizabal egitasmoak hainbat urte daramatza Arakaldo, Arrigorriaga, Basauri, Etxebarri, Galdakao, Orozko, Ugao-Miraballes, Urduña, Zaratamo eta Zeberio udalerrietan sarean lan egiten eta, enpleguasustatzekooinarri sendoagoak jarri nahi ditu eskualdeko enpresetan beken programa batekin. Programa honen bitartez zure ikasketekin lotutako lan esparru batean lehen esperientzia izateko.\nHorretarako 18 eta 25 urte bitarteko gazte langabetuentzako 15 beka kudeaketa martxan jartzen dugu, laneratzearen jarraipena egiteko plan pertsonalizatu batekin eta eskualdeko enpresetan praktikak eginez.\nBizkaiko Foru Aldundiarekin Gaztedi Nerbioi Ibaizabal hitzarmenasinatu duten Nerbioi Ibaizabaleko 10 udalerrietako batean erroldatuta egon behar duzu (goian aipatutakoak).\nProfesionaltasun Ziurtagiria, Lanbide-heziketako Erdi-Mailako edo Goi-Mailako titulua edo unibertsitateko titulua izan behar duzu.\nEzin duzu izan hiruhilabetetik gorako lan-esperientziarik jasotako prestakuntzarekin lotura zuzena duten lanpostuetan.\nBeka honetako bat eskuratu nahi duten gazteak ezinbestean Lanbiden izena emanda egon beharko dira. Induma zerbitzuan informazio gehiago jasotzeko aukera egongo da, infoinduma@yahoo.es helbidean edo 94 633 99 45 telefonoan.


txintxarri.eus: Korricolari freskagarria, 100.000 esker\nKorricolari freskagarria, 100.000 esker\nPublierreportajea - Lasarte-Oriatik Euskal Herri osora hedatu den Korricolari, euskal kola freskagarri osasuntsua, 100.000 botila baino gehiagora iritsi da\nPublierreportajea 2017/11/27 9:30\nLasarte-Oriako hainbat taberna, denda eta EROSKI supermerkatuan bada edarien artean freskagarri berezi bat, Korricolari euskal kola.\nKorricolari freskagarria naturala eta osasuntsua da. Ez du azukrerik edo sakarinarik, stebia baizik. Euskal Herrian bertan ekoiztua da. Bere izenak aditzera ematen duen modura, korrikalariei omenaldi txikia egiteko sortua izan da.\nIdeia honen guztiaren atzean Ivan Garcia herritarra dugu. 2014. eta 2015. urteetan ideia eta produktua garatu zuen herritarrak eta 2016. urteko ekainean lehen botila merkaturatu zuen.\nGeroztik pixkanaka-pixkanaka Euskal Herriko hainbat txokoetara iritsi da euskal kola freskagarria. Lasarte-Oriaren antzera, herrietako tabernetan eta dendatan eskuragarri dago Korricolari, baita harategietan ere.\n"EROSKI dendetan ere duela gutxi hasi gara Korricolari banatu eta saltzen," azpimarratu du Garciak.\nEta bere helburua orain merkatua gehiago irekitzea da. "Korricolari beste saltoki handietan egotea dut xede".\nHau guztia dela eta, pozik agertu da herritarra. "Oso pozik nago urte bete honetan produktuak izan duen hedapenarekin."\nEskertzea eta gonbita\nFreskagarriak izandako hedapenari esker gainera, gertaera berezia ospatuko du Garciak, Korricolari freskagarriaren ehun milagarren botilaren ekoizpena.\nHonen atzean lan handia dago eta Korricalariren arduradunak eskerrak eman nahi dizkie produktuan sinetsi duten ostalari, merkatari eta herritarrei.\nHonez gain, Korricolari euskal kola freskagarria dastatu ez duten herritarrei gonbita egiten die Garciak herriko tabernatan eskatzera edo denda eta EROSKI supermerkatuan erostera. "Bertako produktua baita".\nBestela, igandean, azaroaren 26an, Hondarribiko Endanea Garden-eko Gabonetako azokan izango da, 10:00etatik 14:00etara. Azokara hurbiltzen diren pertsonek bertan ezagutu ahalko dute Korricolari euskal kola freskagarri berezia.


Plasma - GARA\nIdurre Eskisabel 2012/11/29\nErrieta zaparrada jaso du Pilar Sol Valentziako PPko diputatuak esan duelako Berme Errenta jasotzen duten hainbat familiak plasma telebista erosten dutela, eta, beraz, administrazioaren onberatasunari esker jasotzen duten dirua botatzen ari direla, xahutzen. Oposizioak, noski, egurtu egin du, baina alderdi barrutik ere kargu hartu diote. Gori sumatzen dute nonbait giroa, ez da jendea zirikatzeko garaia, gero eta gehiago baitira askorik uste ez zutela berme, gizarteratze edo dena delako erruki errentei esker bizitzera amildu diren herritar probetxuzkoak.\nBaina pentsatzen jarrita, nork ez du jokatu noizbait Pilar Solek bezala? Ez al ditugu ahoz aho ibili udaleko gizarte laguntzailea engainatuta gure diruarekin luxuzko bizimodua daramatenen kasuak? (...)\nHortxe sistemaren jokoa: zatiketa. Batetik, herritar probetxuzkoak, gure meritu eta izerdiari esker plasma telebista izateko eskubidea ez ezik besteek nola bizi behar duten erabakitzeko zilegitasuna irabazi dugunak. Bestetik, bazterrekoak, beren erru eta nahikeriengatik miseriara zigortuak. Gure ifrentzua, gure mamua, txintxo-txintxo jokatu ezean izango garenaren mehatxua.


Aldaketarako tresna - Bizkaiko Hitza\n2010ean birsortu zuten Urduñako Adi emakumeen elkartea. Feminismoa ardatz, tailer eta ekintza ugari egiten dute herrian. Bitartekari sarearen parte ere badira.\n2020, azaroak 20 Albisteak, Bidelagunak, Bizkaia, Gizartea 111\nTaldea, elkarteak, sareak… Emakumeen antolakuntzak hamaika forma hartu ditu urteotan Euskal Herrian. Bizkaian, hainbat gune daude martxan herriz herri feminismoa lantzeko. Hain zuzen ere, helburu horrekin birsortu zen 2010ean Urduñako Adi emakumeen elkartea, eta Arantza Antsizar elkarteko kideak azpimarratu du geroztik hazi egin dela mugimendua.\nElkartea, berez, 1994an sortu zela esplikatu du, emakumeen berdintasunaren aldeko urrats modura, baina denboraren poderioz, bere jarduna itzaliz joan zen. “2010ean, emakume talde bat batu, eta taldea berriz ere lanean jartzea erabaki genuen”, esan du Altsizarrek. “Norbanako gisa genituen ezinegon pertsonaletatik abiatuta, Urduñan zegoen hutsune bat betetzeko asmoz birsortu genuen taldea”. Izan ere, Antsizarrek erantsi duenez, nabari zuten emakumeak batu eta gai jakinei “ikuspuntu feminista eta kritiko batetik” heltzeko gune bat behar zela. “Bazegoen emakumeen elkarte bat, baina beste mota bateko jarduna zuen. Guk feminismoaren inguruan hausnartzeko eta parekidetasunaren bidean eztabaidak sustatzeko egitasmo bat behar genuen”.\nHala, martxan jarri ziren duela hamar urte, eta, geroztik, hainbat ekinbide antolatu dute. “Batetik, urteko bi data jakinen inguruko lanketa egiten dugu: martxoaren 8aren eta azaroaren 25aren inguruan”, zehaztu du Antsizarrek. “Egunean bertan egiten diren mobilizazioetara batzeaz gain, bestelako ekintzak ere antolatzen ditugu, data horiek hausnarketarako eta aldarrikapenerako ematen duten aukera baliatuz”.\nHorretaz gain, urte osoan jardun iraunkor bat izateko ahalegina egiten dutela adierazi du, eta, besteak beste, eskaintzen dituzten ikastaroak nabarmendu ditu. “Azken urteetan, emakumeen ahalduntzeari buruzko tailer bat antolatu dugu, historian isilduak izan diren eta feminismoaren borrokan erreferenteak izan daitezkeen pertsonaia historikoen inguruko azterketa kritikoa eginez”. Era berean, jatorri ezberdineko emakumeekin elkarlanean, sukalde tailerrak ere eskaini dituzte, Urduñara etorritako emakumeak gonbidatuz haien jatorrizko kulturetako zerbait kozinatzera: “Guztion artean laguntzen diogu elkarri, eta atmosfera paregabea sortzen da esperientziak trukatzeko”.\nIldo berari eutsiz, aurten zinemari buruzko tailer bat estreinatzekoak zirela gogorarazi du, baina bertan behera utzi zuten, COVID-19ak eragindako osasun larrialdiaren ondorioz. “Emakume zinemagileei eta haien ibilbideari buruzko jardunaldi batzuk genituen prest, baina ezin izan ditugu egin”. Pandemia hasi zenetik, haien jardunaren alde handi bat gelditu behar izan dutela esan du, baina, hala ere, gutxieneko batzuk mantendu dituzte. “Batetik, Bitartekari sareak martxan jarraitu du, badakigulako egoera honetan hazi egin dela emakumeek etxean pairatzen duten indarkeria”. Horrekin batera, hainbat egitasmotan ekarpena egiten ere saiatu direla kontatu du; esaterako, lanik gabe geratu ziren etxeko langileen aldeko diru bilketan parte hartuz.\n2016az geroztik, Adi emakumeen elkartea Bitartekari sarearen parte dela azaldu du Antsizarrek. “Diputazioak martxan jarritako proiektu bat da, eta elkartean bertan parte hartzen duten bi kide ditugu”. Proiektuak bi helburu dituela esan du: “Batetik, trebatzeko aukera ematen digu, norbanako eta elkarte gisa, biolentzia prozesuak bere horretan ulertzeko aukera ematen digulako”. Bestetik, bitartekaritza paper bat jokatzeaz gain, halako kasu gehiago detektatzeko ahalegina egiten dutela erantsi du. “Laguntzeko eta gauzak errazteko gaude, gure sareak behar dutenen onurarako jarriz; izan ere, emakumeen sareak borroka honen euskarri nagusia dira”.\nJarduna berriro hartu zutenetik, taldea hazi eta laguntzeko prest dagoen komunitate bat eraiki dutela esan du. Parekidetasunaren aldeko borrokan, emakumeei historikoki sareak sortu eta haien arteko elkartasuna eraikitzeko “ateak itxi” dizkietela deritzo, eta, zentzu horretan, azpimarratu du “antolatzea tresnarik eraginkorrena” dela “eraldaketa pertsonal eta kolektiborako”.


Mikroplastikoen euria euri azidoa baino larriagoa izan daitekeela ohartarazi dute - ZientziaEus\n2020/06/16 Agirre Ruiz de Arkaute, Aitziber - Elhuyar Zientzia Iturria: Elhuyar aldizkaria\nScience aldizkarian argitaratutako ikerketa baten arabera, euriak atmosferako mikroplastikoak isurtzen ditu etengabe. AEBko mendebaldeko parke nazional babestuetan urtero 1.000 tona metriko mikroplastiko baino gehiago isurtzen dituztela kalkulatu dute; 120 milioi plastikozko botilaren pareko kantitatea. Datu hori AEBko azaleraren % 6ari baino ez dagokiola gogorarazi dute ikertzaileek, arazoaren magnitudeaz ohartarazteko.\nIkerketaren arabera, jasotako euri-laginen % 98k zituen mikroplastiko-partikulak. Partikula atmosferiko guztietatik % 4 ziren polimero sintetikoak. Gehienak poliester-arropek garbigailuan askatzen dituzten mikrozuntzak izaten direla adierazi dute Utah-eko Unibertsitateko ikertzaileek.\nMikroplastiko-laginak jasotzeaz gain, ekaitz bakoitzaren jatorria ere aztertu dute: zer hirietatik pasa diren ekaitzak, ura isuri aurretik. Badirudi haizeak lurzoruko mikroplastiko-partikulak erauzi eta atmosferatik garraiatzen dituela. Hala, ekaitzen ibilbidea aztertu eta mapa batean islatu dute nola garraiatzen dituzten partikulak sistema meteorologikoek. Mikroplastikoak haize-korronte altuetara iristen direla ikusi dute; horrek azalduko luke partikula plastikoak urrutira iritsi eta nola ari diren kutsatzen orain arte garbitzat jotzen ziren habitatak. Oso gertu dugu horren adibide bat: Europako hiriak mikroplastikoz betetzen ari dira Artikoa.\nIkerketaren egileek kezka adierazi dute, mikroplastikoak nanoplastikoetan bihurtuz doazen heinean, oso zaila izango baita haiek detektatzea. Oraingoz, ez dute lortu lau mikrometrotik beherako partikularik detektatzea, baina horrek ez du esan nahi arnasten ari ez garenik.\nEuri plastikoa euri azidoa bera baino arazo larriagoa izan litekeela ohartarazi dute ikertzaileek. Izan ere, euri azidoa sufre dioxidoa eta nitrogeno oxidoaren ondorio da, eta horiek neurri batean murriztea lortu da. Baina askoz ere zailagoa ikusten dute ura, lurra eta airea mikroplastikoez eta nanoplastikoez garbitzea.\nPlastikoa izatearen arriskuak


Nola gorde cyclamen heriotza: zergatik desagertzen da landare eta zer egin behar den etxean berriro berrikustea, baita lore bat berpiztea ezinezko kasuak ere. - Laborantza ekoizpena - 2019\nZure landare gogokoena edertasuna eta loraldia itzultzea: ziklamamenak nola gorde heriotzatik?\nZiklamenak - 20 espezie baino gehiagoko landare iraunkorra, tuberkulua eta iraunkorra da.\nLore maitaleek maiz lore eder hau beren leihatilan hazten dute. Baina ez ahaztu landarek arreta berezia behar dutela eta desegokia bada, orduan lorea gaixotu eta hil egingo da.\nZiklamoiak sendatu ahal izango dira, baina hobe da lorea usteldura eramaten saiatzea.\nDemagun lorea heriotzatik gordetzea eta ziklamaren edertasuna eta loreak azkar itzultzea.\nLore baten heriotzaren arrazoiak\nNola berritu etxean?\nHazien ziklamamen haziak arrakastaz onduko ditu erein teknologiarekin bat etorriz:\nhaziak lur emankorrean kokatzen dira;\nEdukiontzia beira edo filmez estalita dago berotegi-efektua sortzeko.\nEgunero estaldura-materiala altxatzen da airera egiteko.\nLehenengo kimuak hilabete batean agertuko dira, baina zenbait haziak sei hilabetera arte haz dezake.\nKimuak agertu bezain laster, landarea leku fresko batera eramango da + + 14-16 graduko tenperatura. Hasieran tuberkulua asaldatik sortuko da. Orduan, film luze baten lehen hostoa hazi egingo da. Landarea hasieran oso poliki eta oharkabean hazten da, tuberkuluaren eta erro sistemaren eraketa gertatzen baita.\n90 egun inguru, lehen kimuak agertu ostean, ziklamenek pot iraunkorrera eraman ditzakete. Une honetan, 3 hosto egia landatu beharko litzateke. Behar bezala burutzen badira, landareak sendoak eta osasungarriak izango dira. Hazten ari den prozesua, zure ustez, arrakastatsua izan bada ere, lore hori oraindik ere hil egin bada, ondoren azpian daude gertatutakoa eta zer egin behar duten.\nLore baten heriotzaren zenbait faktorek, agian, izurriteen zainketa eta eraso okerrak dira; horregatik, landare bat desagertu egingo da (izurriak eta haiei aurre egiteko metodoak hemen aurki daitezke). Biztanleria landuek zehazten dituzten faktoreak zehazten dituzten adituak daude zerrenda horretan:\nUrez okerra. Loreak hiltzen dituen arrazoi nagusietako bat. Cyclamen ez du hezetasuna onartzen hosto eta tuberkulu gainean. Ureztatzerakoan, hobe da xiringa edo xiringa bat erabiltzea eta tuberkuluaren ondoan ura injektatzea. Hezetasuna hostoaren gainean lortzen duenean, horia izaten has daiteke. Hostoak horia pizteko eta landarea desagertzeko arrazoiak ezagutu ditzakezu.\nOngarri mineral ugarilurrean metatzen da. Ziklamamenak ez ditu gatzun lurrak onartzen; horregatik, materia organikoa sartzeak tuberkuluaren usteldura eragin dezake.\nAire lehorra eta eguzki argitsua landarearen ahultzea eragin dezake. Ziklamamenak inflorescencias handiak eta handiak ematen baditu, baina aldi berean hostoak horia izaten hasten dira - lore hori mantentzen den lekua aldatu egiten dugu.\nIzozte zuhaixka. Hau baliteke landare hori leiho isurki hotzean edo balkoian instalatuta egotea.\nvermin. Lurrean agertuko lirateke afidoak, thrips edo akaroak, eta gero hostoak horia bihurtuko dira eta zulo txikiak azalean ager daitezke.\nArrazoi eta zer egin hostoak biribiltzen badira, pedunkulu hori lehortu egiten da, zikloiak desagertzen eta hosto lehorrak dira, gure web orrialdeetan artikulu ezberdinetan esan genuen.\nLandareak berpiztu egiten duen programa nagusia arreta hobetzea da. Kasu gehienetan, ureztatze okerra da ciclamen gaixotasunaren arrazoia. Lore hezetasuna maite du, baina ur-jauziak kalte egiten dio.. Ura ez luke lore berak erori, lapiko ertzean ura behar duzu. Hemen gorde ditzakezu irakurritako cyclamen uholdeak.\nLandarearen inguruko airea hezea mantentzeko, harri hezea edo zohikatza erretiluan jartzen da. Argibide zehatzetan, landareak desagertzen den zer egin esango dizugu.\nLehenik eta behin landarea transplantatzea da. Arretaz kendu tuberkulu potetik eta ikuskatu ezazu usteldura; lore berpizteko gaitasuna nolako eta nola usteldura zabaldu den araberakoa da. Aurkitutako zati ustelduak, aizto zorrotz bat hartu eta ehun osasuntsu batera eraman. Beraz, leku horiek berriro landatzen direnean ez berriro usten, prozesatu behar dira. Horretarako 2 tbsp. l ura Prvikur beherakada 1 disolbatzeko eta mozketa lekuetan busti.\nOndoren, tuberkulu hori leku leun eta lehorrean eta ondo aireztatuta eramango dugu eta 24 orduz uzten dugu desintegrazio prozesua geldiarazteko. Egun bat igaro ondoren, zirkulamenak egiaztatu behar dituzu, tuberkuluaren leku heze badira eta, ondoren, beste 24 ordu utzi.\nDenbora horretan lurzorua prestatzen ari gara - desinfektatzeko prozesua burutzeko, horretarako edukiontzi berezi batean bota eta ondo labean berotu behar duzu.\nLorezain batzuek 24 orduz lurrak izozkailuan jartzea gomendatzen zaie, baina jakin behar duzu gaixotasun guztiak ez direla horrela baztertu, adibidez, onddo-parasitoen esporak tenperatura oso baxuak jasaten dituzte eta bideragarria geratzen da.\nLurrak dendan erosi badira, prozesamendua ez da beharrezkoa, ontziratze garaian deskontaminazio prozesua jasaten ari baita. Lortu aurretik pot garbitu eta garbitu permanganato potasio irtenbide batekin.\nLandare cyclamen, eta 3 egun jarri leku ilun batean, ureztatze oso moderatua izan behar du.\nDenbora horretan, hosto berdeak ez ziren horia hasi, tuberkuluen tratamendua eta transplantea behar bezala burutu ziren, poteak ciclamenaren ohiko lekura transferi ditzakezu.\nIzurriteak loreari kalte konponezinak eragiten dizkie eta behar bezala landu behar dira.\nIntsektu hauek edozein modutan kendu ditzakezu:\nXaboi intsektizidak4 litro ur bakoitzeko 50 gramo uretan disolbatzen da. Xaboien konponbideak ongi laguntzen du ikur eta afidoen aurkako borrokan. Nahikoa da kotoizko zapi bat hartzea soluzio batean, eta landarearen hostoak alde guztietatik prozesatu.\nfitoverm - Droga hau izurrite askoren aurkako borrokan frogatu da, kalitate positiboa usain desatsegina eta gizakien eta etxeko animalientzako segurtasun absolutua ez dena da. Zigilu batek eragindako landare bat tratatzeko, kimika bidea 0,5 litro urarekin diluitzen da. Thrips egiten badira, 2 ml 2 ml hartu behar dituzu, likido kopuru berbererako. Spraying bi aldiz egiten da aste bat tarte batekin.\nArgavertin - Intsektuen izurriak suntsitzen dituen droga unibertsala. 1 ampolla uraren litro erdi batekin diluitzen da, landare batekin busti. Normalean tratamendu bat nahikoa da, baina profilaxia egiteko 2 eguneko prozesua errepikatu behar duzu.\nZiklamoak landare zorrotz eta bitxiak dira, eta kalitatezkoa eta arreta handiz zaintzea eskatzen du.\nEdukiaren tenperatura 12-15 gradukoa izango da. Ez da adierazlea +10 gradu jaistea baimentzen. +20 igotzea ere negargarria da landareari.\nArgiztapena - landarea oso arina eskatzen du, baina zuzeneko eguzki-argia ezin daiteke zikirloaren kalte konponezinik sor dezake. Loreontziaren gainean isurtzen den leiho isuriak hegoaldean baditu, ziur aski itzal bat egitea.\nUreztatze egokia - hezetasuna ez da landare eta bere sustraiei erortzea.\nZiklamen loreak azkar igarotzen direnean egin beharreko soinekoak puntualki daude. Aldi berean, konposta lurrean sartzen da 1:10 edo 1 tbsp ratioa. l Landare loreentzako ongarri minerala.\nGarrantzitsua da! Inola ere ez, ez landare hedatu tuberkuluaren zatitzea, landareak ia berehala hilko baitu.\nIrtenbide ahulak prebentziozko urez egin ditzakezu: Fundozol, Alirin B, Gamair edo Fitosporin. Prestakuntza horiek lorearen egoera hobetuko dute, bere sistema immunologikoa indartsu bihurtzen du eta hainbat gaixotasunen aurka borrokatzeko gai da. Ureztapena hilean behin egiten da.\nLandarea ondo zainduz hornitzen baduzu, eta aurreztuko duzu, loreak berehala gozatuko ditu eta apartamentuaren barruko dekorazioa izango da. Landareen gaixotasunaren lehen seinaleak agertu bezain laster, hartu berehala ekintza, zeren eta zer egiten duzun, posible da landare bat berriz ere berriztatzea hiltzen denean, kalte gutxienekoa bakarrik.\nAhate arrazako gorriaren deskribapena\nBarietate handiko barietate banaketa geografiko zabalena - "Muscat zuria"\nCopyright 2019 \_ Online larre nekazaria \_ Zure landare gogokoena edertasuna eta loraldia itzultzea: ziklamamenak nola gorde heriotzatik?


Eswatiniko bandera - Wikipedia, entziklopedia askea.\nEswatiniko bandera 1968ko urriaren 6an erabakitakoa da. Gorria iraganeko gerrateen seinale da, urdinak bakea eta egonkortasuna irudikatzen ditu, eta horiak Eswatiniko lurraldeen aberastasuna. Beltzen eta zurien arteko elkarbizitza baketsua adierazteko Eswatiniko banderak armarri zuribeltza darama erdian. Armarriaren atzean kokatutako lantza horizontalek Eswatiniko etsaien aurkako defentsa adierazten dute.\nMultimedia: Flags of Eswatini


'De Miguel auziko' epaia "atzeratu" egingo da | Politika | Berria\nDe Miguel auziko akusatu nagusiak, epaiketan. Jaizki Fontaneda / Foku\nIazko urtarrilaren 8an hasi zen ustezko ustelkeria kasua dela-eta Arabako Probintzia Auzitegian EAJko hainbat kide ohiren aurkako epaiketa, eta urte bereko abenduaren 19an epaiaren zain geratu zen auzia. Ordutik ari dira epaimahiako kideak ebazpena prestatzen, baina uste baino gehiago luzatzen ari zaie lana. Izan ere, aurtengo udazkenerako espero zen epaia –urrirako esan zuten–, baina gaur goizean Mercedes Guerrero Arabako Auzitegiko epaileak Radio Vitorian jakinarazi du "atzeratu" egingo dela ebazpena, eta urtea amaitu arte ez dutela kaleratuko. Guerrerok ez du datarik eman, baina esan du epaimahikideak "azken zehaztapenak" ari direla lantzen, eta udazkenaren amaiera aldera espero dutela epaia prest izatea. Bere aurreikuspenen arabera, "Gabonak baino lehen" egongo da sententzia. Epaileak aitortu du "oso zaila" izaten ari dela sententzia egitea, auzia oso konplexua delako.\nUstezko ustelkeria kasua Araba, Bizkai eta Gipuzkoako inoizko ustelkeria epaiketa handiena da De Miguel auzia: 26 akusatu daude. Akusatu nagusia Alfredo De Miguel EAJko ABBko kide ohia da, eta fiskalak 29 urteko kartzela zigorra eskatu du harentzat. Legez kanpoko komisioak jaso eta hirigintza operazioekin iruzurra egitea egozten diete Alfredo de Migueli eta beste 25 laguni. Denera, hamaika delitu egozten dizkiete, tartean eroskeria, dirua zuritzea, dokumentuak faltsutzea eta prebarikazioa.


Azalore bechamel lasagna – On Ekin nutrición y dietética\nAzalore bechamelarekin egindako lasagna\nGaur irinik gabeko bechamelarekin egindako lasagna honen errezeta aurkezten dizuegu!!\nAzalorearekin egin dugu bechamela eta egia esan ez dauka azalore zaporerik, beraz barazki hau gustoko ez duzuenontzat ere aproposa da!\n250ml esne edo edari begetal\n100g mozzarella gazta\n250g tomate birrindua\n15 ml oliba olio\nLehenengo, kalabazina eta berenjena xaflatan moztuko ditugu mandolinarekin eta plantxan egingo ditugu olio pixka batekin bigundu daitezen.\nBitartean, azalore bechamela egingo dugu.Horretarako, lapiko batean, azalorea, baso bete ur eta baso bete esne jarriko dugu (likidoak azalorea gainditu behar du). 30 minutuz egosiko dugu. Ondoren, gazta birrindua, gatza eta olioa gehitu eta dena birrinduko dugu bechamel ehundura izan arte.\nAurreko osagaiak prest ditugunean, lasagna muntatzen hasiko gara. Horretarako, erretilu baten oinarrian bechamel eta tomate birrindu estalki bat jarriko dugu eta gainean kalabazin, berenjena, kipula eta lakoi laminak eta berriz errepikatuko dugu prozedura hori bakoitzeko bi kapa izan arte.\nGainean guztia estaltzeko azken bechamel estalkia jarriko diogu eta azkenik mozzarella birrindua.\nLasagna muntatuta izango dugu beraz labean sartuko dugu 180ºC-an 25 minutuz eta grill funtzioan 10 minutuz.\nGaileta bereziak Oilasko papar bilkariak


Espainia, ikastetxeetan banda zabala gehien zabaldu den herrialdeetako bat | Consumer\nEspainia, ikastetxeetan banda zabala gehien zabaldu den herrialdeetako bat\nGainditu gabeko irakasgaia da ikasle bakoitzeko ordenagailu-kopurua, Europako batez bestekoaren azpitik dagoena\nEuropako irakasleen% 94k Internet erabiltzen du tresna pedagogiko gisa, eta% 80k uste du ikasleek arreta handiagoa jartzen dutela eta motibatuagoak daudela ikasgelan ordenagailuak erabiltzen badira. Informazioaren eta Komunikazioaren Teknologiak (IKT) Europako ikasgeletan hedatzearen adibide dira, eta Europako Batzordeak aurkeztutako txosten batean jasotzen dira.\nEuropako ikastetxeen %96k Interneterako konexioa dute, eta %67k abiadura handiko konexioa dute, Espainian %81ek, eta Espainiako eskolak EBko hamargarren lekuan daude.\nEspainia EBko herrialdeetako bat da, Estonia, Malta eta Esloveniarekin batera, non banda zabala beste sektore batzuetan baino azkarrago sartu baita hezkuntza-sisteman. Hala ere, gure herrialdeak oraindik baditu praktikan “gainditu gabeko ikasgai” batzuk, adibidez, ekipamendu teknikoan; izan ere, 100 ikasleko 9,5 ordenagailu baino ez ditu, eta Europako batez bestekoa 11,3 da.\nIrakasleen %48k bakarrik erabili zituen ordenagailuak tresna pedagogiko gisa 2005ean, nahiz eta %93k uste duen prestakuntza birtuala erabat integratuta egon behar lukeela hezkuntza-sisteman, eta %87k beste teknologia batzuk erabili zituen irakaskuntzarako, hala nola CD-ROMa.\nEuropako Batzordeak egindako azterketatik ondorioztatzen denez, irakasleen ekipamenduan eta prestakuntza informatikoan inbertitzeko beharra dagoen arren, Espainiak azken urteotan prestakuntza birtuala ikasgeletan bizkor txertatu dela frogatzen duten emaitzak aurkeztu ditu. Hala ere, integrazio hori oso abiadura desberdinetan gertatzen da Europan.\nEskandinaviako herrialdeetako, Herbehereetako, Estoniako eta Maltako eskolen % 90ek banda zabaleko Internet dute; Greziak, Poloniak, Ziprek eta Lituaniak, berriz, % 35 besterik ez dute. Horregatik, Erresuma Batuan edo Danimarkan irakasleen% 95ek erabiltzen du ordenagailua tresna pedagogiko gisa; Letonian eta Grezian, berriz, irakasleen% 35ek baino ez.\nOrdenagailuko ikasle kopurua ere 3,8tik 5,5era bitartekoa da Danimarkan, Erresuma Batuan eta Luxenburgon, besteak beste. Beste batzuek (Letonia, Lituania, Polonia, Portugal eta Grezia) ordenagailu bana dute 19 ikasleko.\nbanda ikastetxeak zabal


Ida B. Wells - Wikipedia, entziklopedia askea.\nHolly Springs (Mississippi), 1862ko uztailaren 16a\nChicago, 1931ko martxoaren 25a (68 urte)\nkazetaria, soziologoa, sufragettea, sufragista, idazlea eta giza eskubideen aldeko ekintzailea\nIda Bell Wells-Barnett (1862- 1931), Ida B. Wells izen laburragoarekin ezaguna, estatubatuar kazetaria izan zen, eskubide zibilen mugimenduko lider aitzindaria. Afro-amerikarren eskubideen aldeko NAACP erakundearen sortzaileetako bat izan zen.  Bere garaian Amerikako Estatu Batuetako emakume beltz ospetsuena bihurtu zen, afroamerikarren berdintasunaren alde borrokatu zen, batez ere emakumeen alde. \nHolly Springs-en, Mississippin, esklabutzan jaio zen. 16 urte zituela, gurasoak eta bere neba bat epidemia batean galdu zituen.\nBere jaioterrian beltzentzat ezarritako ikastetxe batean, Rust University delakoan ikasi zuen, eta gero Fisk Unibertsitatean. Ondoren Memphis-en (Tennessee) jarri zen bizitzen, eta irakasle gisa aritu zen.\n1883an, Rosa Parks ezagunak 1950eko hamarkadan egin zuenaren ekintza aitzindaria egin zuen: Tennesseeko lehen klaseko tren bagoi batean eseri zen, zurientzako bakarrik baimendua zegoen tokian. Egotzi eta trenetik bota egin zuten, baina epaitegietan, lehen itzuli batean, 500 euroko indemnizazioa ordaindu behar izan zen trenaren konpainiak. Hala ere, Tennesseeko gorte gorenak atzera bota zuen erabaki hori, eta trenaren jabeari eman zion arrazoia. Injustizia agerikoa deskribatu zuen artikuluetan Wellsek, eta horrek zuzendu zuen bere gogoa lege diskriminatzailee salaketa etengabera.\nLaster, kazetaritzara zuzendu zen eta 1892an Memphis Free Speech and Headlight egunkarirako idazten hasi zen. Agerkariaren jabetzan ere sartu zen. Salaketa zorrotzak idatzi zituen arraza-segregazioren aurka, eta bereziki lintxamenduak salatu zituen. Memphis hirian 1892an bertan izandako arraza-istiluak, zurien jazarpena eta hiru lintxamendu deskribatu zituen, eragin eta zabalkundea izango zuten artikuluetan, kazetaritza fina eginez, lekukotzak jasoz.\nBereziki, lintxamenduen mito zurietako bat salatu zuen: beltzek emakumezko zurien kontrako jazarpen eta erasoena gezurra baizik ez zela, eta sarri, helburua beltzen komunitateko pertsonarik esanguratsuenak zirela lintxamenduen biktima.\nMehatxuen ondorioz, Wells-ek Memphis utzi zuen Chicago aldera. Ezkondu egin zen eta familia izan zuen, baina kazetaritza egiten jarraitu zuen, eta baita hitzaldien zirkuitoak egiten.\nEmakumeen eskubideetan eta emakumeen sufragio mugimenduan aktibo bilakatu zen.\n↑ Giddings, Paula J. "Wells-Barnett, Ida B. 1862–1931", in Patrick L. Mason (ed.), Encyclopedia of Race and Racism, 2nd edn, vol. 4, Macmillan Reference, 2013, pp. 265–67. Gale Virtual Reference Library. Retrieved March 8, 2017.\n↑ a b «Ida B. Wells-The Memphis Free Speech» www.pbs.org (Noiz kontsultatua: 2020-05-24).\n↑ (Ingelesez) «Reconstruction: Ida B. Wells - Pioneer of Civil Rights» PBS LearningMedia (Noiz kontsultatua: 2020-05-24).\nGutenberg proiektua: 5765